open-index/open-wikipedia-markdown huggingface dataset:
ആക്റ്റിനോമൈക്കോസിസ്

ആക്റ്റിനോമൈസസ് ജനുസ്സിൽ പെട്ട ബാക്ടീരിയ മൂലം ഉണ്ടാവുന്ന അസുഖമാണ് **ആക്റ്റിനോമൈക്കോസിസ്** അഥവാ **ആക്റ്റിനോമൈസറ്റോമ**. *ആക്റ്റിനോമൈസസ് ഇസ്രായേലി* (*Actinomyces israelii*), *ആക്റ്റിനോമസസ് ജെറൻസെറിയേ* (*A. gerencseriae*) എന്നീ രണ്ട് ബാക്ടീരിയകളാണ് പൊതുവേ ഈ രോഗത്തിനു കാരണക്കാർ. *പ്രൊപ്പിയോണിബാക്ടീരിയം പ്രൊപ്പിയോണിക്കസും* (*Propionibacterium propionicus*) അപൂർവ്വമായി ആക്ടിനോമൈക്കോസിസിനു കാരണമാവാറുണ്ട്.
വായിലും,ദഹനനാളിയിലും, ശ്വാസകോശത്തിലും വേദനയുള്ള പഴുപ്പുനിറഞ്ഞ പരു ഉണ്ടാവുന്നതാണ് പ്രധാന രോഗലക്ഷണം. ചികിത്സിച്ചില്ലെങ്കിൽ ഇവ പിന്നീട് വലുതാവുകയും, പേശികളിലേക്കും എല്ലുകളിലേക്കും വ്യാപിക്കുകയും ചെയ്യും. ഇവ പൊട്ടുന്നതുമൂലം സൈനസുകൾ ഉണ്ടാവുകയും മഞ്ഞ നിറത്തിലുള്ള ബാക്ടീരിയ കോളനികൾ പുറത്ത് വരികയും ചെയ്യുന്നു. സൾഫറിനെ പോലെ ഉള്ളതിനാൽ ഇതിനെ സൾഫർ ഗ്രന്യൂൾ എന്നു വിളിക്കുന്നു.
20 മുതൽ 60 വരെ വയസ്സുള്ള ആളുകളിലാണ് ഈ രോഗം കൂടുതലായും കണ്ടുവരുന്നത്. സ്ത്രീകളെ അപേക്ഷിച്ച് പുരുഷന്മാരിലാണ് രോഗസാധ്യത കൂടുതൽ. പെനിസിലിൻ ആണ് ആക്റ്റിനോമൈക്കോസിസിന്റെ ചികിത്സയ്ക്കായി പരക്കെ ഉപയോഗിച്ചുവരുന്നത്. എന്നാൽ ഡോക്സാസൈക്ലിനും, സൾഫൊണമൈഡും ചികിത്സയ്ക്കായി ഉപയോഗിക്കാവുന്നതാണ്.

അന്തർഗർഭാശയ ഗർഭനിരോധന മാർഗങ്ങൾ അവലംബിക്കുന്നവരിൽ ജനൈറ്റോയൂറിനറി ആക്റ്റിനോമൈക്കോസിസ് കണ്ടുവരുന്നു. എച്ച്.ഐ.വി പോലുള്ള രോഗം ബാധിച്ച് രോഗപ്രതിരോധശേഷി കുറഞ്ഞവരിൽ വായിലും ആക്ടിനോമൈക്കോസിസ് കാണപ്പെടുന്നു.
ആക്റ്റിനോമൈക്കോസിസ് കാലികളിലും കണ്ടുവരുന്നു. വയലിനിസ്റ്റ് ജോസഫ് ജൊവാഷിം ആക്റ്റിനോമൈക്കോസിസ് ബാധിച്ചാണ് മരണമടഞ്ഞത്.

## അവലംബം

വർഗ്ഗം:ബാക്ടീരിയ രോഗങ്ങൾ
വലിയ അമൽപ്പൊരി

**വലിയ അമൽപ്പൊരി, കാട്ടമൽപ്പൊരി, കറുത്ത അമൽപ്പൊരി** എന്നെല്ലാം അറിയപ്പെടുന്നു. ശാസ്ത്രീയ നാമം Rauvolfia canescens.

## അവലംബം

## പുറത്തേക്കുള്ള കണ്ണികൾ

വർഗ്ഗം:ഔഷധസസ്യങ്ങൾ
വർഗ്ഗം:പുഷ്പങ്ങൾ
വർഗ്ഗം:ജെന്റ്യനെയിൽസ് നിരയിൽ ഉൾപ്പെടുന്ന സസ്യങ്ങൾ
വർഗ്ഗം:അപ്പോസൈനേസീ
അനക്കോണ്ട (ചലച്ചിത്രം)

1997-ൽ ലൂയിസ് ലോസ സംവിധാനം ചെയ്ത് ക്രിസ് ബ്രൂഡ്രിക് രചന നിർവ്വഹിച്ച് ഇറങ്ങിയ ഒരു അമേരിക്കൻ സാഹസിക ചിത്രം ആണ് **അനക്കോണ്ട**. ജെന്നിഫർ ലോപ്പസ്, ഐസ് ക്യൂബ്, ജോൺ വോയിറ്റ്, എറിക് സ്റ്റോൾട്ട്സ്, ജോനാഥൻ ഹൈഡ്, ഓവൻ വിൽസൺ എന്നിവർ ഈ ചിത്രത്തിലെ പ്രധാന കഥാപാത്രങ്ങളായി അഭിനയിക്കുന്നു. അമേരിക്കയ്ക്കും ബ്രസീലിനും ഇടയിലുള്ള ഒരു അന്താരാഷ്ട്ര സഹനിർമ്മാണമായ ഈ ചിത്രത്തിന്റെ കഥാ തന്തു നാഷനൽ ജ്യോഗ്രാഫിക് സൊസൈറ്റിയുടെ ഒരു സംഘത്തെ ഒരു അനക്കോണ്ട വേട്ടകാരൻ തട്ടിക്കൊണ്ടു പോകുന്നതും, ഇവരെ ഒരു അനക്കോണ്ട ആക്രമിക്കുന്നതും ആണ്.

ഈ ചിത്രത്തിന് പൊതുവെ സമ്മിശ്ര-വിപരീത അവലോകനങ്ങൾ ലഭിച്ചുവെങ്കിലും ഒരു ബോക്സ് ഓഫീസ് വിജയമായിരുന്ന അത്, 1990-കളിലെ ഒരു കൾട്ട് ക്ലാസിക് ആയി മാറി. അനക്കോണ്ട ചലച്ചിത്ര പരമ്പരയിലെ ആദ്യ ഭാഗമാണിത്.

## അഭിനേതാക്കൾ

* ജെന്നിഫർ ലോപ്പസ് - ടെറി ഫ്ലോറസ് ആയി 
* ഐസ് ക്യൂബ് - ഡാനി റിച്ച് ആയി 
* ജോൺ വോയിറ്റ് - പോൾ സെറോണായി 
* എറിക് സ്റ്റോൾട്ട്സ് - ഡോ. സ്റ്റീവൻ കാലെ ആയി 
* ജോനാഥൻ ഹൈഡ് - വാറൻ വെസ്റ്റ്രിഡ്ജ് ആയി 
* ഓവൻ വിൽസൺ - ഗാരി ഡിക്സണായി 
* കാരി വുഹ്രർ - ഡെനിസ് കാൽബെർഗ് ആയി 
* വിൻസെന്റ് കാസ്റ്റെല്ലാനോസ് - മാറ്റെയോ ആയി 
* ഡാനി ട്രെജോ - പോച്ചർ ആയി 
* ഫ്രാങ്ക് വെൽക്കറും ഗാരി എ. ഹെക്കറും (ശബ്ദങ്ങൾ) - അനക്കോണ്ട

## പുറത്തേക്കുള്ള കണ്ണികൾ
* 
* 
* 
* 
* 

## അവലംബം

വർഗ്ഗം:ഹോളിവുഡ് ചലച്ചിത്രങ്ങൾ
വർഗ്ഗം:1997-ൽ പുറത്തിറങ്ങിയ ചലച്ചിത്രങ്ങൾ
വിന്ധ്യൻ

ഒരു മലയാളചലച്ചിത്ര നിർമ്മാതാവാണ് **വിന്ധ്യൻ** (   -2012 സെപ്റ്റംബർ 1)

സ്കൂൾ ഓഫ് ഡ്രാമയിലെ ആദ്യ ബാച്ച് വിദ്യാർഥിയായിരുന്നു വിന്ധ്യൻ. നാട്ടിക എസ്.എൻ. കോളേജ്, താന്ന്യം ഗവ. ഹൈസ്കൂൾ എന്നിവിടങ്ങളിലായി വിദ്യാഭ്യാസം നടത്തി. 19-ആം വയസ്സിൽ ഒരു സ്വകാര്യം എന്ന ചിത്രത്തിലൂടെയാണ് വിന്ധ്യൻ നിർമ്മാണരംഗത്തേക്ക് പ്രവേശിച്ചത്. സ്വന്തമായി കഥയെഴുതിയാണ് ഈ ചിത്രം നിർമ്മിച്ചത്. ഒടുവിൽ കിട്ടിയ വാർത്ത, ഉത്തരകാണ്ഡം എന്നീ ചിത്രങ്ങൾക്കും കഥയെഴുതി . രസിക എൻറർടെയ്ൻമെൻറ്സ് എന്ന പേരിൽ ഒരു നിർമ്മാണക്കമ്പനി ഇദ്ദേഹം നടത്തിയിരുന്നു. പത്മരാജന്റെ ശാലിനി എന്റെ കൂട്ടുകാരി എന്ന ചിത്രത്തിന്റെ നിർമ്മാണപങ്കാളിയായിരുന്നു. ഈ ചിത്രത്തിന്റെ വിജയത്തോടെയാണ് ഇദ്ദേഹം ചലച്ചിത്രരംഗത്ത് ശ്രദ്ധിക്കപ്പെട്ടത്. സംവിധായകൻ  ശ്യാമപ്രസാദിനൊപ്പമാണ് ഇദ്ദേഹം കൂടുതൽ ചിത്രങ്ങൾ നിർമ്മിച്ചത്. വിന്ധ്യൻ - ലത്തീഫ് കൂട്ടുകെട്ടിൽ നിരവധി ചിത്രങ്ങൾ പുറത്തിറങ്ങി. രഞ്ജിത്ത് സംവിധാനം ചെയ്ത കേരള കഫേയിലെ ഓഫ് സീസൺ എന്ന ഭാഗത്തിൽ ചെറിയ വേഷത്തിലും അഭിനയിച്ചു.

2007-ൽ പുറത്തിറങ്ങിയ ഒരേ കടൽ എന്ന ചിത്രം മികച്ച മലയാളചലച്ചിത്രത്തിനുള്ള ദേശീയ അവാർഡ് നേടി. അതേ വർഷം മികച്ച രണ്ടാമത്തെ ചിത്രത്തിനുള്ള സംസ്ഥാന അവാർഡും ഈ ചിത്രം നേടി. 2011ൽ സെൻസർ സർട്ടിഫിക്കേറ്റ് നേടിയ ഇലക്ട്ര മികച്ച സംവിധായകനുള്ള സംസ്ഥാന അവാർഡ് ശ്യാമപ്രസാദിന് നേടിക്കൊടുത്തു. എന്നാൽ ഈ ചിത്രം ഇതുവരെ തിയേറ്ററുകളിൽ പ്രദർശനത്തിനെത്തിയിട്ടില്ല.

## കുടുംബം
പെരിങ്ങോട്ടുകര ഞാറ്റുവെട്ടി എൻ.യു. ബാലകൃഷ്ണന്റെയും ശ്രീമതിയുടെയും മകനായി ജനിച്ചു. ഭാര്യ: സോയ. മക്കൾ: നോവൽ, പുതുമ.

## മരണം
2012 സെപ്റ്റംബർ 1-ന് വൈകിട്ട് 3.45-ന് കരൾ സംബന്ധമായ അസുഖത്തെ തുടർന്ന് കൊച്ചിയിലെ സ്വകാര്യ ആശുപത്രിയിൽ വെച്ച് അന്തരിച്ചു.

## നിർമ്മിച്ച ചിത്രങ്ങൾ
* ഒരു സ്വകാര്യം
* ശാലിനി എന്റെ കൂട്ടുകാരി
* പ്രേമഗീതങ്ങൾ
* വടക്കുനോക്കിയന്ത്രം
* വാസന്തിയും ലക്ഷ്മിയും പിന്നെ ഞാനും
* അയാൾ കഥയെഴുതുകയാണ്
* ദൈവത്തിന്റെ മകൻ
* തസ്കരവീരൻ 
* മുല്ലവള്ളിയും തേന്മാവും
* ഊമപ്പെണ്ണിന് ഉരിയാടാപ്പയ്യൻ
* ഒരേ കടൽ
* ഇലക്ട്ര
* അരികെ

## അവലംബം

## പുറത്തേക്കുള്ള കണ്ണികൾ

വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ
വർഗ്ഗം:2012-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:സെപ്റ്റംബർ 1-ന് മരിച്ചവർ
വർഗ്ഗം:മലയാളചലച്ചിത്രനിർമ്മാതാക്കൾ
പിന്റ

ഒരു ത്വക്ക് രോഗമാണ് **പിന്റ**. മെക്സിക്കോയിലും, മധ്യ അമേരിക്കയിലും, തെക്കേ അമേരിക്കയിലുമാണ് ഈ രോഗം സാധാരണയായി കണ്ടുവരുന്നത്. ട്രെപ്പോണീമ പലേഡിയം എന്ന ബാക്ടീരിയയാണ് ഈ അസുഖത്തിന് കാരണം. രോഗിയുടെ ത്വക്കിൽ നിന്ന് മറ്റുള്ളവരുടെ ത്വക്കിലേക്ക് നേരിട്ടാണ് ബാക്ടീരിയ പ്രവേശിക്കുന്നത്. രണ്ട് മുതൽ മൂന്ന് ആഴ്ച വരെ കഴിഞ്ഞതിനു ശേഷം ത്വക്കിൽ ഒരു പാപ്യൂൾ ഉണ്ടാകുന്നു. ഇത് കുറച്ചു ദിവസങ്ങൾക്കു ശേഷം കട്ടിയായി ചെതുമ്പലിന്റെ മാതൃകയിലാവുകയും, അടർന്ന് വീഴുകയും ചെയ്യുന്നു.

മരുന്നുകളൊന്നും ഇല്ലാതെ തന്നെ പിന്റ സുഖപ്പെടും. എന്നാൽ ബാധിച്ച ഭാഗങ്ങളിൽ ത്വക്കിന് നിറക്കൂടുതലോ നിറക്കുറവോ ഉണ്ടാവാം. പെനിസിലിൻ, ടെട്രാസൈക്ലിൻ, ക്ലോറോംപിനാക്കോൾ എന്നീ ആന്റീബയോട്ടിക്കുകൾ പിന്റ തടയാൻ വേണ്ടി ഉപയോഗിക്കാം.

## അവലംബം

വർഗ്ഗം:ത്വക്ക് രോഗങ്ങൾ
വർഗ്ഗം:ബാക്ടീരിയ രോഗങ്ങൾ
വെങ്കടവം

ഇന്ത്യയിൽ കേരളം, തമിഴ്നാട്, ആൻഡമാൻ എന്നിവിടങ്ങളിൽ കാണപ്പെടുന്ന ഒരിനം വന്മരമാണ് **വെങ്കടവം** . **വെൺകൊട്ട**, വെമ്പാല എന്നീ പേരുകളിലും അറിയപ്പെടുന്നു. 40 മീറ്റർ വരെ ഉയരം വയ്ക്കുന്ന വന്മരം. ഇന്ത്യ കൂടാതെ കംബോഡിയ, ഇന്തോനേഷ്യ, മലേഷ്യ, മ്യാന്മർ, പാകിസ്താൻ, തായ്‌ലന്റ്, വിയറ്റ്നാം എന്നിവിടങ്ങളിലുംകാണപ്പെടുന്നു. കേരളത്തിലെ നിത്യഹരിതവനങ്ങളിലും നനവാർന്ന മഴക്കാടുകളിലും ഇവ നന്നായി വളരുന്നു.

## വിവരണം
നിത്യഹരിതമായ ഇവ 40 മീറ്റർ വരെ ഉയരത്തിൽ വളരുന്നു. സമുദ്രനിരപ്പിൽ നിന്നും 300 മീറ്ററിലധികം ഉയരമുള്ള പ്രദേശങ്ങളിലാണ് ഇവ കാണപ്പെടുന്നത്. അനുപർണ്ണങ്ങളില്ലാത്ത ഇലകൾ സമ്മുഖമായി വിന്യസിച്ചിരിക്കുന്ന ഇലകൾക്ക് വളരെ വീതിയും നീളവുമുണ്ട്. ജനുവരിയിലാണ് സസ്യം പുഷ്പിക്കുന്നത്. ചെറിയ പൂക്കൾക്ക് ഇളം റോസ് നിറമാണ്. ഇവയിൽ അഞ്ചു വീതം ദളങ്ങളും ബാഹ്യദളങ്ങളും കേസരങ്ങളും ഉണ്ട്. മഴക്കാലത്താണ് കായ മൂപ്പെത്തുന്നത്. വിത്തുകൾക്ക് ജീവനക്ഷമത കുറവായതിനാൽ വനത്തിൽ സ്വാഭാവിക പുനരുത്ഭവം കുറവാണ്. തടിക്കു ഭാരവും ഈടും ഇല്ലാത്തതിനാൽ കളിപ്പാട്ടം, തീപ്പെട്ടി എന്നിവയുടെ നിർമ്മാണത്തിനായി ഉപയോഗിക്കുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* ചിത്രങ്ങൾ 
* പൂവിന്റെ ചിത്രം
* http://211.114.21.20/tropicalplant/html/print.jsp?rno=912

വർഗ്ഗം:വൃക്ഷങ്ങൾ
വർഗ്ഗം:കേരളത്തിലെ സസ്യജാലം
അബാക്കാ

ഫിലിപ്പീൻസിൽ വളരുന്ന വാഴവർഗ്ഗത്തിൽ പെട്ട ഒരു സസ്യമാണ് **അബാക്കാ** അല്ലെങ്കിൽ "മ്യൂസാ ടെക്സ്റ്റൈലിസ്".  ഫിലിപ്പീൻസ്, ഇക്വഡോർ, കോസ്റ്റ റീക്ക എന്നീ നാടുകളിൽ ഈ സസ്യം വ്യവസായികാടിസ്ഥാനത്തിൽ നാരിനുവേണ്ടി കൃഷി ചെയ്യപ്പെടുന്നു. ഒരു കാലത്ത് "മനിലാ-ചണം"(Manila hemp) എന്നറിയപ്പെട്ടിരുന്ന നാര് ഈ വാഴയുടെ കപടകാണ്ഡത്തിൽ (pseudo-stem) നിന്ന് വേർതിരിച്ചെടുക്കുന്നതാണ്.  ഇതു ശരാശരി നാലു മീറ്ററോളം ഉയരത്തിൽ വളരുന്നു.  ഇതിന്റെ നാര് മുൻകാലങ്ങളിൽ ചരടും കയറും നിർമ്മിക്കാൻ ഉപയോഗിച്ചിരുന്നു;  അബാക്കാ അരച്ച് കുഴമ്പാക്കിയ ശേഷം, തേയിലസഞ്ചികൾ, അരിപ്പുകടലാസ്, കറൻസിനോട്ടുകൾ മുതലായ സവിശേഷോല്പന്നങ്ങൾ നിർമ്മിക്കാൻ ഉപയോഗിക്കുകയാണു ഇപ്പോൾ കൂടുതലും പതിവ്.  തേങ്ങാച്ചകിരി, ഹെനെക്വിൻ, സൈസൽ എന്നിവയ്ക്കൊപ്പം ബലമുള്ളതാണ് ഇതിന്റെ നാര്. സഞ്ചികൾ, പരവതാനികൾ തുടങ്ങിയ കരകൌശല വസ്തുക്കളും വസ്ത്രങ്ങളും, വീട്ടുപകരണങ്ങളും നിർമ്മിക്കാൻ അബാക്കാ നാര് ഉപയോഗിക്കപ്പെടുന്നു. ഉപ്പു രസത്തെ ചെറുക്കാനുള്ള കഴിവ് മൂലം ഇത് കപ്പലുകളിൽ ആവശ്യമായ കയറുകളും മീൻപിടുത്ത വലകളും നിർമ്മിക്കാനും പ്രയോജനപ്പെടുന്നു. 

ഫിലിപ്പീൻസിൽ ഇതു കയറിനുവേണ്ടി കൃഷി ചെയ്യപ്പെടുന്നതു കണ്ട ഡച്ചുകാർ 1925-ൽ ഡച്ചുസാമ്രാജ്യത്തിന്റെ ഭാഗമായിരുന്ന സുമാത്രയിൽ ഇതിന്റെ കൃഷി തുടങ്ങി. 1929-ൽ അമേരിക്കൻ കൃഷിവകുപ്പ് മദ്ധ്യഅമേരിക്കയിലും അബാക്കാ കൃഷിക്ക് തുടക്കമിട്ടു. ബ്രിട്ടീഷ് ആധിപത്യത്തിലിരുന്ന വടക്കൻ ബോർണിയോയിൽ ഇതിന്റെ വ്യാവസായികാടിസ്ഥാനത്തിലുള്ള കൃഷി 1930-ൽ തുടങ്ങി; രണ്ടാം ലോകമഹായുദ്ധത്തിൽ ഫിലിപ്പീൻസിലെ ജപ്പാൻ അധിനിവേശം അവിടുന്നുള്ള ഇതിന്റെ വരവിനെ ബാധിച്ചു.  ഇന്ന് വ്യാവസായികാടിസ്ഥാനത്തിൽ ഈ വാഴച്ചെടി കൃഷി ചെയ്യപ്പെടുന്നത് ഫിലിപ്പീൻസ്, ഇക്വഡോർ, കോസ്റ്റ റീക്ക എന്നിങ്ങനെ മൂന്നു രാജ്യങ്ങളിൽ മാത്രമാണ്.  ഇതിന് എറ്റവുമേറെ വിളവു ലഭിക്കുന്നത് കോസ്റ്റ റീക്കയിലാണ്.

## അവലംബം
ടോക്യോയിലെ പ്രത്യേക വാർഡുകൾ

ജപ്പാനിലെ ടോക്കിയോയിലെ ഏറ്റവും ജനസംഖ്യയേറിയ പ്രധാന പ്രദേശങ്ങളെല്ലാം കൂടി ചേർന്ന 23 മുനിസിപ്പാലിറ്റികളെ പൊതുവെ പറയുന്ന പേരാണ് . ജാപ്പനീസിൽ ഇവ പൊതുവേ  എന്നാണ് അറിയപ്പെടുന്നത്. ഇത് ഒരു വർഗ്ഗീകരണം മാത്രമാണ്, യാതൊരുതര ഭരണവിഭാഗവുമല്ല. 1943ൽ ടോക്യോ നഗരം എന്ന ഭരണവിഭാഗം ഉന്മൂലനം ചെയ്ത് നഗരത്തിലെ പ്രദേശങ്ങൾ ടോക്യോ പ്രിഫെക്ച്ചറിനോടുചേർത്ത് ടോക്യോ മെട്രോപ്പൊളിറ്റൻ സർക്കാർ രൂപീകരിക്കുന്നതിനുമുമ്പ് മുമ്പ് നഗരത്തിന്റെ ഭാഗമായിരുന്ന പ്രദേശങ്ങളാണ് ഈ 23 വാർഡുകളിൽ. 

വർഗ്ഗം:ടോക്കിയോയിലെ നഗരങ്ങൾ
ഷിഞ്ജുക്കു (ടോക്കിയോ)

ജപ്പാനിലെ ടോക്കിയോ നഗരത്തിലെ 23 പ്രത്യേക വാർഡുകളിലൊന്നാണ് . ടോക്കിയോ സർക്കാരിന്റെ ഭരണസിരാകേന്ദ്രമായ ഈ പ്രമുഖ സാമ്പത്തിക നഗരത്തിലാണ് ടോക്കിയോ മെട്രോപ്പൊളിറ്റൻ ഗവർണ്മെന്റ് ബിൽഡിങ്ങും ലോകത്തിലെ ഏറ്റവു, തിരക്കേറിയ റെയിൽവേ സ്റ്റേഷനായ ഷിഞ്ജുക്കു സ്റ്റേഷനും സ്ഥിതി ചെയ്യുന്നത്. 2008ലെ കണക്കുപ്രകാരം 18.23&nbsp;കി.മീ.² വിസ്തീർണ്ണമുള്ള ഷിഞ്ജുക്കു നഗരത്തിൽ 312,418 പേർ വസിക്കുന്നു (ചതു. കി.മീ.നു 17,140 പേർ)

കിഴക്ക് ചിയോദ വാർഡിനും വടക്ക് ബുങ്ക്യോ, തോഷിമ വാർഡുകൾക്കും, പടിഞ്ഞാറ് നകാനോ വാർഡിനും തെക്ക് ഷിബുയ, മിനറ്റൊ വാർഡുകൾക്കും മദ്ധ്യേയാണ് ഷിഞ്ജുക്കു വാർഡ് സ്ഥിതി ചെയ്യുന്നത്.  ഷിഞ്ജുക്കുവിലെ ഏറ്റവും ഉയർന്ന പ്രദേശം തൊയാമ പാർക്കിലെ 1200&nbsp;മീ ഉയരമുള്ള  ആണ്. .

## സഹോദര നഗരങ്ങൾ
ഷിഞ്ജുക്കുവിനു പല സ്ഥലങ്ങളുമായും സഹോദരനഗര ഉടമ്പടിയുണ്ട്.

*  ലണ്ടൺ ബറോ ഓഫ് ലാംബെത്ത്, ലണ്ടൺ, യുണൈറ്റഡ് കിങ്ഡം
*  ലെഫ്കാദ, ഗ്രീസ്
*  മിറ്റെ, ജർമനി
*  ഡോങ്ചെങ് ജില്ല (ബെയ്ജിങ്), ചൈന

## ഇതും കാണുക
*ടോക്കിയോ

## അവലംബം


## പുറത്തേയ്ക്കുള്ള കണ്ണികൾ

* ഷിഞ്ജുക്കു നഗരത്തിന്റെ ഔദ്യോഗിക വെബ്സൈറ്റ് 
* ഷിഞ്ജുക്കു നഗരത്തിന്റെ ഔദ്യോഗിക വെബ്സൈറ്റ്  
*  
* ഷിഞ്ജുക്കു  രൂപകൽപ്പനയും ഭൂപടവും

വർഗ്ഗം:ടോക്കിയോയിലെ വാർഡുകൾ
ദൃശ്യത്തിന്റെ ആഴം

പ്രകാശശാസ്ത്രത്തിൽ പ്രത്യേകിച്ച് ഛായാഗ്രഹണത്തിൽ **ദൃശ്യത്തിന്റെ ആഴം**(ഡെപ്ത് ഓഫ് ഫീൽഡ്) എന്നത് ഒരു ദൃശ്യത്തിലെ ഏറ്റവും അടുത്ത വ്യക്തമായ വസ്തുവും ഏറ്റവും അകലെയുള്ള വ്യക്തമായ വസ്തുവും തമ്മിലുള്ള ദൂരത്തെ കുറിക്കുന്നു. ഒരു ലെൻസിന് ഒരു സമയം ഒരു നിശ്ചിത ദൂരത്തുള്ള വസ്തുക്കൾ മാത്രമേ വ്യക്തമായി പകർത്താനാവൂ എങ്കിലും പരമാവധി വ്യക്തത തരുന്ന ദൂരത്തിന്റെ അപ്പുറവും ഇപ്പുറവും പടിപടിയായാണ് വ്യക്തത് കുറയുന്നത് . അതുകൊണ്ട് നഗ്നനേത്രങ്ങൾക്ക് ദൃശ്യതലത്തിന്റെ ആഴപരിധിയിൽ വരുന്ന വസ്തുക്കളുടെ വ്യക്തതക്കുറവ് ദൃശ്യമാവുന്നില്ല.

ചില അവസരങ്ങളിൽ നമുക്ക് ദൃശ്യതലം മുഴുവനും വ്യക്തത നൽകേണ്ട ആവശ്യം വരുന്നു അതായത് കൂടിയ ദൃശ്യതലത്തിന്റെ ആഴം ആവശ്യം വരുന്നു.(ഉദാ:പ്രകൃതിദൃശ്യങ്ങളുടെ ഛായാഗ്രഹണം) മറ്റു ചിലപ്പോൾ കുറഞ്ഞ ആഴമുള്ള ദൃശ്യതലമായിരിക്കും അഭികാമ്യം. ദൃശ്യത്തിന്റെ ആഴം നിർണ്ണയിക്കുന്നത് ഛായാഗ്രാഹിയും വസ്തുവും തമ്മിലുള്ള ദൂരം, ലെൻസിന്റെ ഫോക്കസ് ദൂരം, തിരഞ്ഞെടുത്തിട്ടുള്ള എഫ് സംഖ്യ, ഛായാഗ്രഹണ മാധ്യമഘടന , ആശയക്കുഴപ്പത്തിന്റെ വൃത്തം എന്നീ ഘടകങ്ങളാണ്.

ഫിലിം/സെൻസർ തലത്തിൽ വസ്തുവിനെ എത്ര വിസ്തൃതപ്പെടുത്തിയിരിക്കുന്നു(സൂം)എന്നതും ലെൻസിന്റെ അപ്പെർച്വർ വിലയും ഉപയോഗിച്ച് ദൃശ്യത്തിന്റെ ആഴം വ്യതിയാനം വരുത്താം. ഒരു നിശ്ചിത അപ്പെർച്വറിൽ നിന്നുകൊണ്ട് വസ്തുവിന്റെ അടുത്തേക്ക് ചെന്നോ ഫോക്കസ് ദൂരം കൂട്ടാവുന്ന ലെൻസ് ഉപയോഗിച്ചോ വസ്തുവിന്റെ വിസ്തൃതി ഛായാഗ്രഹണമാധ്യമത്തിൽ കൂട്ടിയാൾ ദൃശ്യത്തിന്റെ ആഴം കുറയുന്നു. വിസ്തൃതി കുറച്ചാൽ ദൃശ്യത്തിന്റെ ആഴം കൂടുന്നു. വിസ്തൃതി നിശ്ചിതപ്പെടുത്തി എഫ് സംഖ്യ കൂട്ടിയാൽ(അപ്പെർച്വർ വ്യാസം കുറച്ചാൽ) ദൃശ്യത്തിന്റെ ആഴം കൂടുന്നു. അതേപോലെ എഫ് സംഖ്യ കുറച്ചാൽ ദൃശ്യത്തിന്റെ ആഴം കുറയുന്നു.

ഒരേ ദൃശ്യം വ്യത്യസ്ത മാധ്യമ ഘടനകളിൽ ഒരേ ഫോക്കസ് ദൂരവും ഒരേ എഫ് സംഖ്യയും ഉപയോഗിച്ച് ഒരേ ദൃഷ്ടികോൺ ഉള്ള ലെൻസ് ഉപയോഗിച്ച് ഒരേ വലിപ്പത്തിൽ ചിത്രീകരിച്ചാൽ ചെറിയ ഘടനക്കായിരിക്കും ദൃശ്യത്തിന്റെ ആഴം കൂടുതൽ.

## അവശ്യ വ്യക്തത
ഒരു നിശ്ചിത ദൂരത്തു മാത്രമേ കൃത്യമായ വ്യക്തതയുണ്ടാവൂ. ആ ദൂരത്തുള്ള ഒരു ബിന്ദു ബിന്ദുവായിത്തന്നെ ചിത്രീകരിക്കപ്പെടും. വേറെ ഏതു ദൂരത്തിലുള്ള ബിന്ദുവും അപ്പെർച്വറിന്റെ രൂപത്തിലുള്ള മങ്ങിയ പാട് ആയിട്ടാണ് പകർത്തപ്പെടുക. സൈദ്ധാന്തികമായി ഉപയോഗിക്കാനുള്ള എളുപ്പത്തിന് നമുക്ക് ഇത് വൃത്തമാണ് എന്നു പറയാം. ഈ വൃത്തം **അവശ്യ വ്യക്തത** കൈവരിക്കുമ്പോൾ അതിനെ ഒരു ബിന്ദുവിൽ നിന്നു വേർതിരിച്ചറിയാൻ സാധിക്കില്ല. കൃത്യ വ്യക്തത തരുന്ന ഫോക്കസ് ദൂരത്തു നിന്ന് അകന്നുപോകും തോറും വൃത്തത്തിന്റെ വ്യാസം കൂടി വരും. ബിന്ദുവിൽ നിന്നു വേർതിരിച്ചറിയാൻ പറ്റാത്ത ഏറ്റവും വലിയ വൃത്തത്തെ *[[ആശയക്കുഴപ്പത്തിന്റെ വൃത്തം]]* എന്നു പറയുന്നു. ആശയക്കുഴപ്പത്തിന്റെ വൃത്തത്തിന്റെ വലുതാവൾ പടിപടിയായിട്ടുള്ളതായതുകൊണ്ട് ദൃശ്യത്തിന്റെ ആഴപരിധികൾ വ്യക്തതയുടെ ശക്തമായ അതിർത്തികൾ അല്ല. ചിത്രീകരിക്കപ്പെടുന്ന വസ്തുവിന്റെ ഘടന, ചലനം, വസ്തുവും ഛായാഗ്രാഹിയും തമ്മിലുള്ള ദൂരം എന്നിവ വ്യക്തതയിൽ സ്വാധീനം ചെലുത്തുന്ന ഘടകങ്ങൾ ആണ്.
## അപ്പെർച്വറിന്റെ സ്വാധീനം

ഒരു നിശ്ചിത സ്ഥാനത്തുറപ്പിച്ച ഛായാഗ്രാഹിയിലെ നിശ്ചിത ദൃശ്യതലത്തിലെ ആഴം എഫ് സംഖ്യയായി നൽകുന്ന അപ്പെർച്വർ വ്യാസമുപയോഗിച്ച് നിയന്ത്രിക്കാം. അപ്പെർച്വർ വ്യാസം കുറക്കുന്നതു വഴി അഥവാ എഫ് സംഖ്യ ഉയർത്തുന്നതു വഴി ദൃശ്യത്തിന്റെ ആഴം വർധിപ്പിക്കാം. പക്ഷെ അത് ഛായാഗ്രഹണ മാധ്യമത്തിലെത്തുന്ന പ്രകാശത്തിന്റെ അളവിനെ കുറക്കുന്നു. ഡിഫ്രാക്ഷനും ഉയരുന്നു. ഇത് അപ്പെർച്വർ വഴി ദൃശ്യത്തിന്റെ ആഴം കൂട്ടുന്നതിന് പ്രായോഗിക പരിധി ഉണ്ടാക്കുന്നു.


Image:aperture f22.jpg|22
Image:aperture f8.jpg|8
Image:aperture f4.jpg|4
Image:aperture f2.8.jpg|2.8


## അവലംബം
 
വർഗ്ഗം:ഛായാഗ്രഹണം
വർഗ്ഗം:പ്രകാശശാസ്ത്രം
സഹഗണം

G എന്ന ഗ്രൂപ്പിന്റെ ഉപഗ്രൂപ്പാണ് H എന്ന് കരുതുക. G യിലെ ഒരു അംഗമാണ് g എന്നുണ്ടെങ്കിൽ:
:gH = {gh : h ∈ H } എന്ന ഗണത്തെ G യിൽ H ന്റെ **ഇടതു സഹഗണം** എന്നും
:Hg = {hg : h ∈ H } എന്ന ഗണത്തെ G യിൽ H ന്റെ **വലതു സഹഗണം** എന്നും വിളിക്കുന്നു.

ഒരു ഗ്രൂപ്പിലെ ഏതെങ്കിലും ഒരു ഉപഗ്രൂപ്പിന്റെ ഇടതോ വലതോ സഹഗണമായി വരുന്ന ഗണങ്ങളെ പൊതുവായി സഹഗണങ്ങൾ എന്ന് വിളിക്കുന്നു. ഒരു ഉപഗ്രൂപ്പിന്റെ ഇടതുസഹഗണം മറ്റൊരു ഉപഗ്രൂപ്പിന്റെ വലതുസഹഗണമായി വരാം.

H ഒരു അഭിലംബ ഉപഗ്രൂപ്പാകുമ്പോഴാണ് ഇടതും വലതും സഹഗണങ്ങൾ തുല്യമാകുന്നത്. ഈ അവസരത്തിൽ H ന്റെ സഹഗണങ്ങളെല്ലാം കൂടി ഒരു ഘടകഗ്രൂപ്പ് നിർമ്മിക്കുന്നു.

ഒരു ഉപഗ്രൂപ്പിന്റെ ഇടതുസഹഗണങ്ങളുടെയും വലതുസഹഗണങ്ങളുടെയും എണ്ണം തുല്യമായിരിക്കും. ഈ സംഖ്യയെ ഉപഗ്രൂപ്പിന്റെ സൂചകാങ്കം എന്ന് വിളിക്കുന്നു.

## ഉദാഹരണം
G എന്നത് സങ്കലനം സംക്രിയയായുള്ള പൂർണ്ണസംഖ്യകളുടെ ഗ്രൂപ്പാണെന്ന് (**Z**= {…, −2, −1, 0, 1, 2, …}) കരുതുക. m>1 ഒരു പൂർണ്ണസംഖ്യയാണെങ്കിൽ m ന്റെ ഗുണിതങ്ങളുടെ ഗ്രൂപ്പായ m**Z** = {…, −2m, −m, 0, m, 2m, …} ഈ ഗ്രൂപ്പിന്റെ ഒരു ഉപഗ്രൂപ്പാണ്. ഈ ഉപഗ്രൂപ്പിനെ H എന്ന് വിളിക്കുക. H ന് m സഹഗണങ്ങളുണ്ട് : m**Z**, m**Z**+1, … m**Z**+(m−1). ഇവിടെ m**Z**+a എന്നാൽ {…, −2m+a, −m+a, a, m+a, 2m+a, …} എന്ന ഗണമാണ്. G ഒരു ക്രമഗ്രൂപ്പായതിനാൽ ഇടതുസഹഗണങ്ങളും വലതുസഹഗണങ്ങളും തുല്യമാണ്.

## ലഗ്രാഞ്ച് പ്രമേയം
ഒരു പ്രത്യേക ഉപഗ്രൂപ്പിന്റെ രണ്ട് സഹഗണങ്ങൾ തുല്യമല്ലെങ്കിൽ അവയുടെ സംഗമം ശൂന്യമായിരിക്കും. മാത്രമല്ല, ഗ്രൂപ്പിലെ ഓരോ അംഗവും ഒരു പ്രത്യേക ഉപഗ്രൂപ്പിന്റെ ഒരു സഹഗണത്തിലെങ്കിലും അംഗമാണെന്ന് കാണാം. ഈ രണ്ട് സവിശേഷതകളെയും ചേർത്തുവായിച്ചാൽ, ഒരു ഉപഗ്രൂപ്പിന്റെ ഇടതുസഹഗണങ്ങളുടെ എണ്ണത്തെ (ഇതാണ് ഉപഗ്രൂപ്പിന്റെ സൂചകാങ്കം) ഉപഗ്രൂപ്പിലെ അംഗങ്ങളുടെ എണ്ണം കൊണ്ട് ഗുണിച്ചാൽ ഗ്രൂപ്പിലെ അംഗങ്ങളുടെ എണ്ണം ലഭിക്കുമെന്ന് വരുന്നു. അതായത്,

:\left|G\right| = \left[G : H\right] \cdot \left|H\right|

ഓരോ ഉപഗ്രൂപ്പിന്റെയും കോടി മാതൃഗ്രൂപ്പിന്റെ കോടിയുടെ ഘടകമാണെന്ന് ഇതിൽനിന്നും മനസ്സിലാക്കാം. ഈ പ്രസ്താവനയാണ് **ലഗ്രാഞ്ച് പ്രമേയം**.

## അവലംബം
* http://mathworld.wolfram.com/Coset.html

വർഗ്ഗം:ഗ്രൂപ്പ് സിദ്ധാന്തം
5.56x45 മീല്ലീമീറ്റർ എൻ.എ.റ്റി.ഒ.

thumb|300px|right|'''5.56x45mm NATO''',<br> 
എം 16 റൈഫിളുകളിൽ ഉപയോഗിക്കുന്നതിന് വേണ്ടി അമേരിക്ക വികസിപ്പിച്ചെടുത്ത റൈഫിൾ കാട്രിഡ്ജ് ആണ് **5.56x45mm NATO** NATO രാജ്യങ്ങളോടൊപ്പം മറ്റ് രാജ്യങ്ങളും ഈ കാട്രിഡ്ജ് ഉപയോഗിക്കുന്നു . ഇന്ത്യൻ സൈന്യം ഉപയോഗിക്കുന്ന ഇൻസാസ് റൈഫിളുകളിൽ വ്യാപകമായി ഉപയോഗിക്കുന്നത് ഈ കാട്രിഡ്ജ് ആണ്. ആദ്യകാലങ്ങളിൽ ലോകവ്യാപകമായി സൈനികർ ഉപയോഗിച്ചിരുന്ന 7.62 mm കാട്രിഡ്ജിന് പകരമായി വികസിപ്പിച്ചെടുത്ത കാട്രിഡ്ജാണിത്.

## ചരിത്രം
NATO സൈന്യം വ്യാപകമായി ഉപയോഗിച്ചു വന്നിരുന്ന 7.62 mm കാട്രിഡ്ജ് കൂടുതൽ പ്രഹരശേഷിയുള്ളതായതിനാൽ പുതുതലമുറ റൈഫിളുകളിൽ ഉപയോഗിക്കുന്നതിനായി പുതിയ ഒരു കാട്രിഡ്ജ് വികസിപ്പിച്ചെടുക്കണമെന്ന് NATO സൈനിക ഗവേഷകർക്കിടയിൽ അഭിപ്രായമുയർന്നു. 7.62 mm കാട്രിഡ്ജിന് പകരമായി മറ്റൊരു കാട്രിഡ്ജ് വികസിപ്പിച്ചെടുക്കാനുള്ള പരീക്ഷണങ്ങൾ ബ്രിട്ടൺ നേരത്തെ തന്നെ ആരംഭിച്ചിരുന്നു. അങ്ങനെ 1977 NATO രാജ്യങ്ങൾ 7.62 mm കാട്രിഡ്ജിന് പകരമായി പുതിയ കാട്രിഡ്ജ് നിർമ്മിക്കാൻ തീരുമാനിച്ചു. ബെൽജിയൻ 62 gr SS109 റൗണ്ട് മാതൃകയായി സ്വീകരിക്കുകയും ചെയ്തു.
thumb|300px|right|'''7.62 mm, 5.56 mm കാട്രിഡ്‌ജുകൾ:''',<br>ഒരു താരതമ്യ പഠനം.
thumb|300px|right|'''5.56 mm കാട്രിഡ്‌ജ് കേസിങ്'''

## വിവിധ തരം കാട്രിഡ്‌ജുകൾ
5.56 mm ന്റെ താഴെപ്പറയുന്ന നാലുതരം കാട്രിഡ്ജുകൾ നിർമ്മിച്ചു വരുന്നു. 

* **ബാൾ:** സാധാരണ വെടിവെക്കുന്നതിനായി ഉപയോഗിക്കുന്ന കാട്രിഡ്ജ്
* **ഡമ്മി:** പരിശീലനത്തിനായി മാത്രം ഉപയോഗിക്കുന്ന കാട്രിഡ്ജിന്റെ യഥാർത്ഥമാതൃക
* **ബ്ലാങ്ക്:** വെടുയുണ്ടയില്ലാത്ത കാട്രിഡ്ജ്.
* **ട്രേസർ:** പുറത്തേയ്ക്ക് തെറിക്കുന്ന വെടിയുണ്ടയുടെ പിറക് വശം കത്തിനിൽക്കുന്നു.

thumb|300px|right|'''5.56 mm വിവിധ തരം കാട്രിഡ്‌ജുകൾ'''

## അവലംബം
 

വർഗ്ഗം:വെടിക്കോപ്പുകളുടെ കാട്രിഡ്ജുകൾ
ല്യൂക്കോപ്ലാക്കിയ

ശരീര ഭാഗങ്ങളിൽ വെളുത്ത കട്ടിയുള്ള പാടുകൾ വരുന്ന ത്വക് രോഗമാണ് ല്യൂക്കോപ്ലാക്കിയ. വായയ്ക്കുള്ളിലെ സ്ലേഷ്മസ്ഥരത്തിലും, നാവിന്മേലുമാണിത് കൂടുതലായി കാണപ്പെട്ടു വരുന്നതെങ്കിലും അപൂർവ്വമായി ദഹന നാളിയിലും, മൂത്ര നാളിയിലും, ഗുഹ്യ ഭാഗത്തും ഇത് കണ്ടു വരാറുണ്ട്. പൊതുവേ വെള്ള നിറത്തിൽ പാടുകളായാണ് ലൂക്കോപ്ലാക്കിയ കാണപ്പെടാറെങ്കിലും മറ്റ് പല രൂപത്തിലും ഈ രോഗം പ്രത്യക്ഷപ്പെടാം. കാന്റിഡിയാസിസ്, ലൈക്കൻ പ്ലാനസ് എന്നീ അസുഖങ്ങൾ ല്യൂക്കോപ്ലാക്കിയയുമായി സാമ്യം പുലർത്തുന്നതിനാൽ രോഗ നിർണ്ണയം ബുദ്ധിമുട്ടാണ്. ല്യൂക്കോപ്ലാക്കിയയുടെ പാടുകൾ എളുപ്പത്തിൽ ചുരണ്ടി കളയാൻ പറ്റുന്നവയല്ല. പുകവലിയാണ് ല്യൂക്കോപ്ലാക്കിയ വരാനുള്ള പ്രധാന കാരണമായി കണക്കാക്കപ്പെടുന്നത്.  രോഗ നിർണ്ണയം നടത്തി ചികിത്സിച്ചില്ലെങ്കിൽ ല്യൂക്കോപ്ലാക്കിയ ക്യാൻസർ ആയി രൂപാന്തരപ്പെടാനുള്ള സാധ്യത ഏറെയാണ്.  വായ്ക്കകത്തുള്ള ഫംഗൽ ബാധയായ കാന്റീഡിയാസിസ് എന്ന രോഗത്തെ കാന്റീഡിയൽ ല്യൂക്കോപ്ലാക്കിയ എന്നും വിളിക്കാറുണ്ട്.

നാൽപ്പതിനും എഴുപതിനും ഇടയ്ക്കുള്ളവരിലാണ് ഈ രോഗം സാധാരണയായി കാണപ്പെടുന്നത്. ലോകത്തിൽ 3% ആളുകൾക്കും ഈ രോഗം കണ്ടുവരുന്നു. സ്ത്രീകളെ അപേക്ഷിച്ച് പുരുഷന്മാരിൽ ഈ രോഗം പിടിപെടാനുള്ള സാധ്യത ഇരട്ടിയാണ്. പുകവലിക്കു പുറമേ ഹ്യൂമൻ പാപ്പില്ലോമ വൈറസ്, കാന്റിഡ ആൽബിക്കൻസ് ഫംഗസ്സ്, എന്നിവ മൂലവും ല്യൂക്കോപ്ലാക്കിയ ഉണ്ടാവാം. രോമാവൃത ല്യൂക്കോപ്ലാക്കിയ എന്നത് എച്ച്.ഐ.വി. അണുബാധ ഏറ്റവരിൽ കാണപ്പെടുന്ന ല്യൂക്കോപ്ലാക്കിയയാണ്. ഇത് ലിംഫോമ എന്ന രക്താർബുദം ഉണ്ടാക്കുന്നു.
പുകവലി നിർത്തലും, മദ്യം ഒഴിവാക്കലുമാണ് പ്രധാന ചികിത്സ. വെപ്പു പല്ലുകളോ മറ്റോ ഉണ്ടെങ്കിൽ അവ ഒഴിവാക്കുന്നത് സ്ലേഷ്മസ്ഥരത്തിനുള്ള പരിക്ക് കുറയ്ക്കുകയും, ല്യൂക്കോപ്ലാക്കിയ തീവ്രമാക്കാതിരിക്കുകയും ചെയ്യും. എരിവും പുളിയുമുള്ള ഭക്ഷണം ഒഴിവാക്കുന്നതാണ് അഭികാമ്യം. ബയോപ്സി ചെയ്ത്, അർബുദ സാധ്യത മനസ്സിലാക്കി പാട് ശസ്ത്രക്രിയ വഴി എടുത്തു കളയുന്നതാണ് സാധാരണ ചികിത്സാ വിധി. ബീറ്റാ-കരോട്ടീൻ കഴിച്ചാൽ ല്യൂക്കോപ്ലാക്കിയയ്ക്ക് ശമനമുണ്ടാകുമെന്ന് ചില പഠനങ്ങൾ തെളിയിച്ചിട്ടുണ്ട്. എന്നാൽ വ്യാവസായികാടിസ്ഥാനത്തിൽ ല്യൂക്കോപ്ലാക്കിയയ്ക്കുള്ള മരുന്നായി കരോട്ടീനെ അംഗീകരിച്ചിട്ടില്ല.

## അവലംബം

## ബാഹ്യ ലിങ്കുകൾ

വർഗ്ഗം:ത്വക്ക് രോഗങ്ങൾ
ഐസ് ഏജ് : കോണ്ടിനെന്റൽ ഡ്രിഫ്റ്റ്

2012-ൽ ഇറങ്ങിയ ഒരു അമേരിക്കൻ 3 ഡി കമ്പ്യൂട്ടർ അനിമേഷൻ ചലച്ചിത്രം ആണ് **ഐസ് ഏജ് : കോണ്ടിനെന്റൽ ഡ്രിഫ്റ്റ്**, ഐസ് ഏജ് 4: കോണ്ടിനെന്റൽ ഡ്രിഫ്റ്റ് അഥവാ ഐസ് ഏജ് : 4 എന്ന പേരിലും അറിയപ്പെടുന്നു.  ബ്ലൂ സ്കൈ സ്റ്റുഡിയോ ആണ് ഇത് നിർമ്മിച്ചത്‌ . 

ഐസ് ഏജ് പരമ്പരയിലെ നാലാമത്തെ  ചലച്ചിത്രം ആണ് ഇത്.

## കഥ
ഭൂഖണ്ഡാന്തര ചലനം മൂലം വേർപെട്ട് ഒരു ഹിമ പാളിയിൽ പെട്ട് കടലിൽ പെട്ടുപോയ സസ്തനികൾ ആയ കൂടുകാർ തിരിച്ചു കരയിൽ കുടുംബവുമായി ഒന്നിക്കുന്നതാന്നു കഥ സാരം.

## അവലംബം

വർഗ്ഗം:അമേരിക്കൻ ചലച്ചിത്രങ്ങൾ
വർഗ്ഗം:അനിമേഷനുകൾ
വർഗ്ഗം:ഐസ് ഏജ് പരമ്പര ചലച്ചിത്രങ്ങൾ
വർഗ്ഗം:അമേരിക്കൻ ആനിമേഷൻ ചലച്ചിത്രങ്ങൾ
ലൈറ്റ് മെഷീൻ ഗൺ

thumb|300px|right|'''എൽ.എം.ജി'''     
**എൽ.എം.ജി** അഥവാ **ലൈറ്റ് മെഷീൻ ഗൺ** ഒരു സപ്പോർട്ട് ആയുധമാണ്. ഇൻഫെന്ററി സൈനിക ദളങ്ങളിലെ ജവാന്മാർ യുദ്ധമുന്നണികളിൽ മുന്നോട്ടു നീങ്ങുമ്പോൾ അവർക്ക് വശങ്ങളിൽ നിന്നോ പിറകിൽ നിന്നോ സപ്പോർട്ട് നൽകാനായി ഉപയോഗിക്കുന്ന അടിസ്ഥാന യന്ത്രോപകരണമാണ് **എൽ.എം.ജി**. പുതുതലമുറ ലൈറ്റ് മെഷീൻ ഗണ്ണുകൾ മീഡിയം മെഷീൻ ഗണ്ണുകളേക്കാൾ ചെറിയ കാലിബറിലുള്ള ബാരലുകൾ ഉപയോഗിക്കുന്നതും ഭാരക്കുറവുള്ളതുമാണ്.**7.62 mm എൽ.എം.ജി.** ഇന്ത്യൻ സൈന്യം വ്യാപകമായി ഉപയോഗിച്ചു കൊണ്ടിരുന്ന എൽ.എം.ജി.യാണ്. ഇപ്പോൾ അവയുടെ സ്ഥാനം **5.56 mm [[ഇൻസാസ്]] എൽ.എം.ജി.**കൾ കൈയ്യടക്കിയിരിക്കുന്നു.
ഭാരക്കൂടുതൽ ഉള്ളതിനാലും വെടിവെക്കുന്നതിൽ കൃത്യത വരുത്തുന്നതിനുമായി ബൈപ്പോഡിൽ ഉറപ്പിച്ചാണ് **എൽ.എം.ജി.** ഫയർ ചെയ്യുന്നത്
[thumb|300px|right|'''ഇൻസാസ് എൽ.എം.ജി''',<br>ഒരു [ഇന്ത്യ|ഇന്ത്യൻ നിർമ്മിത, പുതുതലമുറ എൽ.എം.ജി]]

## അവലംബം
 

വർഗ്ഗം:മെഷീൻ ഗണ്ണുകൾ
ദിനേശ് മോംഗിയ

**ദിനേശ് മോംഗിയ** (ജനനം 17 ഏപ്രിൽ 1977) ഒരു ഇന്ത്യൻ അന്താരാഷ്ട്ര ക്രിക്കറ്റ് കളിക്കാരനാണ്.ഏകദിന ക്രിക്കറ്റിലും, ഒരു ട്വന്റി20 മത്സരത്തിലും മോംഗിയ ഇന്ത്യയെ പ്രതിനിധീകരിച്ചിട്ടുണ്ട്. ആഭ്യന്തര ക്രിക്കറ്റിൽ ഏകദേശം 50 റൺസ് ശരാശരിയിൽ 6800ൽ പരം റൺസ് മോംഗിയ നേടിയിട്ടുണ്ട്.

## External links
*

വർഗ്ഗം:1977-ൽ ജനിച്ചവർ

വർഗ്ഗം:ഏപ്രിൽ 17-ന് ജനിച്ചവർ

വർഗ്ഗം:ഇന്ത്യൻ ക്രിക്കറ്റ് കളിക്കാർ
വർഗ്ഗം:ഇന്ത്യയ്ക്ക് വേണ്ടി ക്രിക്കറ്റ് ലോകകപ്പ് കളിച്ചവർ
മീഡിയം മെഷീൻ ഗൺ

thumb|300px|right|'''എം.എം.ജി.'''
വായു നിയന്ത്രിത, ബെൽറ്റ് ഫെഡ് യന്ത്രത്തോക്കാണ് **മീഡിയം മെഷീൻ ഗൺ** അഥവാ **എം.എം.ജി.** തോക്കിൽ നിറക്കുന്ന കാട്രിഡ്ജ് മാലയിലെ വെടിയുണ്ടകൾ തീരുന്നത് വരെ വെടിവെക്കുവാൻ തക്കവണ്ണം തനിയെ പ്രവർത്തിക്കുന്നതരത്തിലാണ് ഇവയുടെ പ്രവർത്തനം. പൊതുവെ ഒരു ബൈപ്പോഡിന്റെയോ ട്രൈപ്പോഡിന്റെയോ സഹായത്തോടെ മുൻവശം ഉറപ്പിച്ചുനിർത്തിയാണ് എം.എം.ജിയിൽ നിന്ന് വെടിയുതിർക്കുന്നത്.

വർഗ്ഗം:മെഷീൻ ഗണ്ണുകൾ
നാഗമുല്ല

ചെറിയ ഒരു കുറ്റിച്ചെടിയാണ്‌ **ഒറ്റക്കാൽമുടന്തി** അഥവാ **നാഗമുല്ല**. . പുഴുക്കടിയ്ക്കും പാമ്പുവിഷത്തിനെതിരെയും ഉപയോഗിക്കുന്നു. അൽഷിമേഴ്‌സ്‌ രോഗത്തിന്‌ പ്രതിവിധിയായി ഇതിൽ നിന്നും മരുന്ന് വേർതിരിക്കാമെന്ന് കരുതുന്നു.

## മറ്റു ഭാഷകളിലെ പേരുകൾ
Snake Jasmine, Dainty Spurs • Hindi: पालकजूही Palakjuhi, जूहीपानी Juhipani • Marathi: गजकर्णी Gajkarni • Tamil: Uragamalli, நாகமல்லீ Nagamalli • Malayalam: നാഗമുല്ല Nagamulla, Puzhukkolli • Telugu: నాగమల్లె Nagamalle • Kannada: ನಾಗಮಲ್ಲಿಗೆ Nagamallige, Doddapatike • Bengali: জূঈপান Juipana • Konkani: Dadmari • Urdu: Palakjuhi • Sanskrit: Yudhikaparni, Yoodhikaparni 
*(ഇന്റർനെറ്റിലെ പലയിടത്തുനിന്നും ശേഖരിച്ച പേരുകളാണിവ, തെറ്റുകളുണ്ടായേക്കാം)*
## അവലംബം

## പുറത്തേക്കുള്ള കണ്ണികൾ

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:കളകൾ
വർഗ്ഗം:കേരളത്തിലെ സസ്യജാലം
വങ്കണ

ഒരിനം മരമാണ് **വങ്കണ** അഥവാ **വല്ലഭം** . കരക്കണ്ടൽ, വറങ്ങ് എന്നെല്ലാം അറിയപ്പെടുന്നു. 25 മീറ്റർ വരെ ഉയരം വയ്ക്കുന്ന വൃക്ഷം. ഇലകൾക്ക് കാഴ്ചയിൽ കുടംപുളിയുടെ ഇലയുമായി നല്ല സാമ്യമുണ്ട്. കാതലിന് മഞ്ഞ് കലർന്ന ചുവപ്പുനിറമാണ്. ബലവും ഈടുമുണ്ട്.  വെങ്കണ്ണനീലി ( Blue Tiger Moth - Dysphania percota) എന്ന നിശാശലഭത്തിന്റെ മാതൃസസ്യമാണിത്‌. കായയും കുരുക്കളും തിന്നാൻ കൊള്ളും. കുരുവിൽ നിന്നും കിട്ടുന്ന എണ്ണ നെയ്‌ക്ക് പകരമായി കർണ്ണാടകയിൽ ഉപയോഗിക്കുന്നു. വിവിധതരം ഔഷധങ്ങളായി ഈ മരം ഉപയോഗിച്ചുവരുന്നു.

## ചിത്രശാല

File:Carallia brachiata stilt roots.jpg|വങ്കണയുടെ ചുവട്ടിലെ വേരുകൾ
File:Dysphania percota on a carallia brachiata leaf.jpg|വങ്കണയുടെ ഇലയിലിരിക്കുന്ന വെങ്കണ്ണനീലിയുടെ ലാർവ
File:Carallia_brachiata_-_വങ്കണ_01.JPG|വങ്കണ
File:Carallia_brachiata_-_വങ്കണ_02.JPG|വങ്കണയുടെ ഇലകൾ
File:Carallia_brachiata_-_വങ്കണ_03.JPG|വങ്കണയുടെ ഇലകൾ



## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* വസ്തുതകൾ 
* ചിത്രങ്ങളും വിവരങ്ങളും 
* ഔഷധവിവരങ്ങൾ
* http://www.pngplants.org/PNGtrees/TreeDescriptions/Carallia_brachiata_Lour_Merr.html
* http://www.efloras.org/florataxon.aspx?flora_id=2&taxon_id=200014682
* ചിത്രങ്ങൾ

വിഭാഗം: ഫലവൃക്ഷങ്ങൾ

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:റൈസോഫോറേസീ
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
സരയു

ഇന്ത്യൻ സംസ്ഥാനമായ ഉത്തർപ്രദേശിലൂടെ ഒഴുകുന്ന ഒരു നദിയാണ് **സരയു** (ദേവനാഗിരി: सरयु ). വേദങ്ങളിലും രാമായണത്തിലും ഈ നദിയേക്കുറിച്ച് പരാമർശിക്കുന്നുണ്ട്. ഘാഗ്ര നദിയും കാളി നദിയും ഉത്തർപ്രദേശിലെ ബഹ്രായ്ച് ജില്ലയിൽ വെച്ച് സംഗമിച്ച് സരയു നദിയായ് ഒഴുകുന്നു. പ്രസിദ്ധമായ അയോധ്യാനഗരി സരയൂനദിയുടെ തീരത്താണ് സ്ഥിതിചെയ്യുന്നത്.
## അവലംബം

വർഗ്ഗം:ഉത്തർപ്രദേശിലെ നദികൾ
വർഗ്ഗം:ഗംഗയുടെ പോഷകനദികൾ
പെർക്യൂഷൻ ക്യാപ്പ്

റൈഫിൾ കാട്രിഡ്‌ജുകളിൽ പ്രധാന വെടിമരുന്നിന് തീ കൊടുക്കുന്നതിനായി സജ്ജികരിച്ചിരിക്കുന്ന പ്രത്യേക സംവിധാനമാണ് **പെർക്യൂഷൻ ക്യാപ്പ്**. ഏതൊരു കാലാവസ്ഥയിലും തടസ്സമില്ലാത്ത ഫയറിങ്ങിനായാണ് ഈ സംവിധാനം സജ്ജീകരിച്ചിരിക്കുന്നത്. കാട്രിഡ്‌ജുകളിൽ സാധാരണയായി രണ്ട് അറകളാണുള്ളത്. ഒരു പ്രധാന അറയിൽ വെടിമരുന്ന് നിറച്ചിരിക്കുന്നു. രണ്ടാമത്തെ അറ ആദ്യ അറയിലെ വെടിമരുന്നിന് തീ കൊടുക്കുവാനായി വെടിമരുന്ന് നിറച്ചിരിക്കുന്നു. ആദ്യ അറയും ആ അറയിൽ നിന്നും രണ്ടാമത്തെ അറയിലേയ്ക്ക് തീ പകരുന്നതിനുവേണ്ടി ഒരുക്കിയിരിക്കുന്ന സംവിധാനവും കൂടിച്ചേർന്ന് പെർക്യൂഷൻ ക്യാപ്പ് എന്നറിയപ്പെടുന്നു. 

[thumb|150px|right|ഫയർ ചെയ്ത [കാട്രിഡ്ജ്|കാട്രിഡ്ജിന്റെ **പെർക്യൂഷൻ ക്യാപ്പ്**: പുറത്ത് നിന്നുള്ള ദൃശ്യം]]

### പ്രവർത്തനം
തോക്കിന്റെ കാഞ്ചി വലിക്കുമ്പോൾ ഹാമറിന്റെ കൂർത്തമുൻഭാഗം പെർക്യൂഷൻ ക്യാപ്പിൽ (5) വന്നിടിക്കുന്നു. ഈ ഇടിയുടെ ആഘാതത്തിൽ പെർക്യൂഷൻ ക്യാപ്പിനുള്ളിൽ നിറച്ചിരിക്കുന്ന വെടിമരുന്നിനുള്ളിൽ തീ പിടിക്കുന്നു. ഇങ്ങനെ സൃഷ്ടിക്കപ്പെടുന്ന തീ പെർക്യൂഷൻ ക്യാപ്പിനു മുന്നിലുള്ള നേർത്ത ലോഹപാളി പൊളിച്ച് വെടിമരുന്നിലേക്ക് (3) പകരുന്നു. വെടിമരുന്നിന് തീ പിടിക്കുന്നതോടെ ലോഹസിലിണ്ടറായ കേയ്‌സിനുള്ളിൽ (2) സ്ഫോടനം നടക്കുകയും വെടിയുണ്ട (1) മുന്നോട്ടുതെറിക്കുകയും ചെയ്യുന്നു. ഈ വെടിയുണ്ട ബാരലിലൂടെ കടന്ന് ലക്ഷ്യസ്ഥാനത്തെത്തുകയും ചെയ്യുന്നു. 

## അവലംബം

വർഗ്ഗം:വെടിക്കോപ്പുകൾ
സമഭുജസാമാന്തരികം

നാല് വശങ്ങളും തുല്യമായ സാമാന്തരികമാണ് **സമഭുജസാമാന്തരികം**( ഇംഗ്ലീഷ്: **Rhombus**;*റോമ്പസ്സ്*): സമഭുജ സാമാന്തരികങ്ങളുടെ എതിർവശങ്ങൾ തുല്യവും സമാന്തരങ്ങളും, എതിർകോണുകൾ തുല്യങ്ങളും ആണ്. വികർണ്ണങ്ങൾ ലംബസമഭാഗം ചെയ്യുന്നു.

## അവലംബം
വർഗ്ഗം:ജ്യാമിതീയരൂപങ്ങൾ
സെയ്ദ് മുസ്തഫ സിറാജ്

പ്രസിദ്ധനായ ഒരു ബംഗാളി സാഹിത്യകാരനാണ് **സെയ്ദ് മുസ്തഫ സിറാജ്**. 1930ന് ജനിച്ചു. ബാലസാഹിത്യം, ചെറുകഥ, നോവൽ മേഖലകളിൽ 40 വർഷത്തിലേറെയായി സജീവമായിരുന്നു. സാഹിത്യ അക്കാദമി അവാർഡ് ലഭിച്ചിട്ടുണ്ട്. 1994ൽ ***അലീക് മാനുഷ്*** എന്ന നോവലിനാണ് പുരസ്കാരം ലഭിച്ചത്. 2012ൽ കൊൽക്കത്തയിൽ അന്തരിച്ചു.

അസുഖബാധിതനായി കൊൽക്കത്തയിലെ സ്വകാര്യ ആസ്പത്രിയിൽ ചികിത്സയിലിരിക്കുമ്പോഴായിരുന്നു അന്ത്യം. മരിക്കുമ്പോൾ 86 വയസുണ്ടായിരുന്നു.

## പുരസ്കാരങ്ങൾ
* സാഹിത്യ അക്കാദമി അവാർഡ് (1994)
* ബാൻകിം പുരസ്‌കാരം

## അവലംബം

വർഗ്ഗം:സാഹിത്യ അക്കാദമി അവാർഡ് ജേതാക്കൾ
വർഗ്ഗം:2012-ൽ മരിച്ചവർ
വർഗ്ഗം:1930-ൽ ജനിച്ചവർ
രഞ്ജിത് സിങ്ജി

**രഞ്ജിത് സിങ്ജി** (10 സെപ്റ്റംബർ 1872 – 2 ഏപ്രിൽ 1933) ഇന്ത്യൻ രാജകുമാരനും ഇംഗ്ലീഷ് ക്രിക്കറ്റ് ടീമിനു വേണ്ടി ടെസ്റ്റ് ക്രിക്കറ്റ് കളിച്ച ഒരു ക്രിക്കറ്റ് കളിക്കാരനുമാണ്. അദ്ദേഹം കേംബ്രിഡ്ജ് സർവ്വകലാശാലക്ക് വേണ്ടി ഫസ്റ്റ് ക്ലാസ്സ് ക്രിക്കറ്റും സസക്സിനു വേണ്ടി കൗണ്ടി ക്രിക്കറ്റും കളിച്ചിട്ടുണ്ട്.

ക്രിക്കറ്റിന്റെ ചരിത്രത്തിലെ ഏറ്റവും മികച്ച ബാറ്റ്സ്മാന്മാരിൽ ഒരാളായാണ് രഞ്ജി വിലയിരുത്തപ്പെടുന്നത്. പരമ്പരാഗത ശൈലിയിൽ നിന്നും മാറി ചിന്തിച്ചതിനാലും അതിവേഗ ചലനങ്ങളാലും ക്രിക്കറ്റിൽ വിപ്ലവകരമായ മാറ്റങ്ങൾ സൃഷ്ടിക്കാനും പുതിയൊരു ബാറ്റിംഗ് ശൈലി അവലംബിക്കാനും അദ്ദേഹത്തിനു കഴിഞ്ഞു. മുൻകാലങ്ങളിൽ ബാറ്റ്സ്മാന്മാർ മുന്നോട്ടാഞ്ഞുകൊണ്ടാണ് ഷോട്ടുകൾ കളിച്ചിരുന്നത്. എന്നാൽ ഇദ്ദേഹം അക്കാലത്ത് പുരോഗമിച്ചു വന്നിരുന്ന പിച്ചുകളുടെ സാധ്യത മുതലെടുക്കുകയും ബാക്ക് ഫുട്ടിൽ ആക്രമണാത്മക ഷോട്ടുകൾ കളിക്കുകയും ചെയ്തു. ലേറ്റ് കട്ട് എന്ന ഷോട്ട് കളിക്കുന്നതിൽ അദ്ദേഹം വിദഗ്ദ്ധനായിരുന്നു. അതുപോലെത്തന്നെ ലെഗ് ഗ്ലാൻസ് എന്ന ഷോട്ട് കണ്ടെത്തുകയും പ്രശസ്തമാക്കുകയും ചെയ്തു അദ്ദേഹം. അദ്ദേഹത്തിനോടുള്ള ബഹുമാനസൂചകമായിട്ടാണ്, ഇന്ത്യയിലെ ആഭ്യന്തര ഫസ്റ്റ് ക്ലാസ്സ് ക്രിക്കറ്റ് പരമ്പരക്ക് രഞ്ജി ട്രോഫി എന്ന പേരു നൽകിയത്. പാട്യാലയിലെ മഹാരാജ ഭുപീന്ദർ സിങ്ങാണ് 1935 ൽ ഈ പരമ്പര ഉദ്ഘാടനം ചെയ്തത്.

## അവലംബം




വർഗ്ഗം:1872-ൽ ജനിച്ചവർ
വർഗ്ഗം: 1933-ൽ മരിച്ചവർ
വർഗ്ഗം:സെപ്റ്റംബർ 10-ന് ജനിച്ചവർ
വർഗ്ഗം:ഏപ്രിൽ 2-ന് മരിച്ചവർ

വർഗ്ഗം:ഇംഗ്ലീഷ് ക്രിക്കറ്റ് കളിക്കാർ
വർഗ്ഗം:അരങ്ങേറ്റ ടെസ്റ്റിൽ ശതകം നേടിയ ക്രിക്കറ്റ് കളിക്കാർ
മൈക്കൽ ക്ലാർക് ഡങ്കൻ

പ്രശസ്ത ഹോളിവുഡ് നടനായിരുന്നു **മൈക്കൽ ക്ലാർക് ഡങ്കൻ**. 1957 ഡിസംബർ 10 ന് ഷിക്കാഗോയിലായിരുന്നു ജനനം. ബോഡിഗാർഡായി പ്രവർത്തിക്കവേ 30ആം വയസ്സിലാണ് അദ്ദേഹം അഭിനയലോകത്തേക്ക് തിരിയുന്നത്. **പ്ലാനറ്റ് ഓഫ് ദി ഏപ്‌സ്**, **ബദർ ബെയർ**, **ഡെൽഗോ**, **സിൻ സിറ്റി** തുടങ്ങിയ ഹിറ്റ് ചിത്രങ്ങളിൽ അദ്ദേഹം ശ്രദ്ധേയ വേഷങ്ങൾ ചെയ്തു. 2012 സെപ്റ്റംബർ 3ന് അന്തരിച്ചു. ഹൃദയാഘാതത്തെ തുടർന്ന് ചികിത്സയിലിരിക്കെയാണ് മരണം സംഭവിച്ചത്. മരിക്കുമ്പോൾ 54 വയസായിരുന്നു. 

1999 ൽ റിലീസ് ചെയ്ത **ഗ്രീൻ മൈൽ** എന്ന ചിത്രത്തിലെ അഭിനയത്തിന് അദ്ദേഹത്തിന് ഓസ്‌കർ, ഗോൾഡൻ ഗ്ലോബ് നാമനിർദ്ദേശങ്ങൾ ലഭിച്ചിരുന്നു. 

## അവലംബം

വർഗ്ഗം:1957-ൽ ജനിച്ചവർ
വർഗ്ഗം: 2012-ൽ മരിച്ചവർ
വർഗ്ഗം:ഡിസംബർ 10-ന് ജനിച്ചവർ
വർഗ്ഗം:സെപ്റ്റംബർ 3-ന് മരിച്ചവർ

വർഗ്ഗം:ഹോളിവുഡ് ചലച്ചിത്ര നടന്മാർ
അപറ്റൈറ്റ്

ഒരു ഫോസ്ഫറസ് ധാതുവാണ് **അപറ്റൈറ്റ്**. ഭൗമശിലകളിൽ കുറഞ്ഞ അളവിലായിട്ടെങ്കിലും സർവസാധാരണയായി കണ്ടുവരുന്നു. സസ്യങ്ങളുടെ വളർച്ചയ്ക്ക് അത്യന്താപേക്ഷിതമായ ഫോസ്ഫറസിന്റെ നിദാനം അപറ്റൈറ്റ് ധാതുവാണ്.

## അപറ്റൈറ്റുകളും പൈറോമോർഫൈറ്റുകളു

ഫോസ്ഫേറ്റ് ധാതുസമൂഹത്തിലെ വിവിധ ഇനങ്ങൾ അത്യധികമായ രൂപവ്യത്യാസങ്ങൾ കാട്ടുന്നവയാണ്. അവയെ പൊതുവേ അപറ്റൈറ്റുകളും പൈറോമോർഫൈറ്റുകളുമായി തരംതിരിച്ചിരിക്കുന്നു. അപറ്റൈറ്റുകളുടെ പൊതു ഫോർമുല Ca5 (PO4)3 (F,Cl,OH) എന്ന് ആണ്. കാൽസിയം ഫോസ്ഫേറ്റും കാർബണേറ്റും ചേർന്നുണ്ടാകുന്ന മറ്റൊരിനവുമുണ്ട്. അപറ്റൈറ്റിലെ ഫ്ലൂറിൻ, ക്ലോറിൻ, ഹൈഡ്രോക്സൈഡ് ഘടകങ്ങൾ പരസ്പരാദേശത്തിനു വിധേയങ്ങളാണ്. മൊത്തം നാലു ഗ്രൂപ്പുകളായി അപറ്റൈറ്റുകളെ തിരിച്ചിരിക്കുന്നു: ഫ്ലൂറപ്പറ്റൈറ്റ് (Flourapatite), ക്ലോറപ്പറ്റൈറ്റ് (Clorapatite), ഹൈഡ്രോക്സപ്പറ്റൈറ്റ് (Hydroxa-patite), കാർബണേറ്റ്-അപറ്റൈറ്റ് (Carbonate-apatite).

## വിവിധരൂപങ്ങളിലും നിറങ്ങളിലും

സ്വാഭാവികമായും അപറ്റൈറ്റ് വിവിധരൂപങ്ങളിലും നിറങ്ങളിലും കണ്ടുവരുന്നു; പച്ച, തവിട്ട്, ധൂമ്രം, വെളുപ്പ്, നീലം, മഞ്ഞ എന്നീ നിറങ്ങളാണുള്ളത്; നിറമില്ലാത്തതുമാകാം. സുതാര്യമോ അർധതാര്യമോ ആയ ധാതു. കാഠിന്യം 5. ആ. ഘ. 3.1-3.2. ശംഖുപോലെ പിരിഞ്ഞ് വിഭഞ്ജിതമായും കണ്ടുവരുന്നു. ഇവയ്ക്കു തിളക്കമുണ്ട്; അപൂർവമായി വർണതന്തുക്കൾ കാണാം.

സാധാരണയായി ഷഡ്ഭുജീയമായ പരൽ രൂപത്തിലും ഇവ കണ്ടുവരുന്നു; പ്രിസത്തിന്റെ (prism) ആകൃതിയിലുമാകാം. പിണ്ഡാവസ്ഥയിലോ (massive) തരികളുടെ രൂപത്തിലോ ചെറിയ ഉണ്ടകളായോ ഇവ പ്രകൃതിയിൽ കാണപ്പെടുന്നുണ്ട്.

## അവസ്ഥിതി

ആഗ്നേയശിലകളിൽ ഉപഖനിജമായാണ് അപറ്റൈറ്റിന്റെ അവസ്ഥിതി; ഏറിയകൂറും പെഗ്മറ്റൈറ്റുകളുമായി കലർന്നുകാണുന്നു. ലോഹസിരകളിലും മാഗ്മീയനിക്ഷേപങ്ങളിലും അപറ്റൈറ്റിന്റെ അംശം കാണാം. നയ്സ്, ഷിസ്റ്റ് തുടങ്ങിയ കായാന്തരികശിലകളിലും ഫോസ്ഫേറ്റ് ശിലകളുടെ അവസാദങ്ങളിലും ഇത് അവസ്ഥിതമായിരിക്കും.

സമൃദ്ധനിക്ഷേപങ്ങൾ കണ്ടുവരുന്നത് റഷ്യ, സ്കാൻഡിനേവിയ, കാനഡ, മെക്സിക്കോ, യു.എസ്. എന്നിവിടങ്ങളിലാണ്. ഇന്ത്യയിൽ ബിഹാർ, രാജസ്ഥാൻ, ആന്ധ്രപ്രദേശ് എന്നീ സംസ്ഥാനങ്ങളിലെ അഭ്രനിക്ഷേപങ്ങളുമായി ഇടകലർന്നു കാണപ്പെടുന്നു. ബിഹാറിലെ സിംഹ്ഭൂം ജില്ലയിലാണ് ഇതിന്റെ നിക്ഷേപം കൂടുതലുള്ളത്; ആന്ധ്രാപ്രദേശിലെ വിശാഖപട്ടണം ജില്ലയും പിന്നിലല്ല. 

## അവലംബം

## പുറത്തേക്കുള്ള കണ്ണികൾ
*http://webmineral.com/data/Apatite.shtml
*http://geology.com/minerals/apatite.shtml

വർഗ്ഗം:ധാതുക്കൾ
സൺ മ്യുങ് മൂൺ

പ്രസിദ്ധമായ യൂണിഫൈഡ് ചർച്ച് സ്ഥാപകനാണ് **സൺ മ്യുങ് മൂൺ**. 1920-ൽ ഇന്നത്തെ വടക്കൻ കൊറിയയിലെ ജിയോങ് ജുവിലാണ് ഇദ്ദേഹം ജനിച്ചത്. മാധ്യമ ബിസിനസുകാരനും സന്നദ്ധപ്രവർത്തകനുമായി അറിയപ്പെട്ട ഇദ്ദേഹം 2012 മാർച്ചിൽ 2500 പേരെ ഉൾപ്പെടുത്തി സമൂഹ വിവാഹം നടത്തി ശ്രദ്ധ നേടിയിരുന്നു. 2012 സെപ്റ്റംബർ 3ന് മരിച്ചു. ന്യുമോണിയയായിരുന്നു മരണ കാരണം. ഇദ്ദേഹത്തിന് പതിനാറ്‌ കുട്ടികളും ഭാര്യയുമുണ്ട്.

കൊറിയൻ യുദ്ധം അവസാനിച്ചയുടനെ ഇദ്ദേഹം യൂണിഫൈഡ് ചർച്ച് സ്ഥാപിച്ചു. ചർച്ച് ലോകവ്യാപകമായതിനൊപ്പം അദ്ദേഹത്തിന്റെ ബിസിനസ് സാമ്രാജ്യവും വളർന്നു. ഇതോടെ അദ്ദേഹത്തിന്റെ വിമർശകരുടെ എണ്ണവും വർദ്ധിച്ചു. ലോകവ്യാപകമായി 70 ലക്ഷം വിശ്വാസികളുണ്ടെന്ന് അവകാശപ്പെടുന്ന യൂണിഫൈഡ് ചർച്ച് ക്രിസ്ത്യാനികൾക്കിടയിൽ വിമത പ്രവർത്തനം നടത്തുകയാണെന്ന് വ്യാപകമായ ആരോപണം ഉയർന്നിരുന്നു.

## അവലംബം

വർഗ്ഗം:2012-ൽ മരിച്ചവർ
വർഗ്ഗം:1920-ൽ ജനിച്ചവർ
വർഗ്ഗം:ഫെബ്രുവരി 25-ന് ജനിച്ചവർ
വർഗ്ഗം:സെപ്റ്റംബർ 3-ന് മരിച്ചവർ
സ്പോറോട്രൈക്കോസിസ്

സ്പോറോത്രിക്സ് ഷെങ്കി എന്ന ഫംഗസ് ഉണ്ടാക്കുന്ന ത്വക്ക് രോഗമാണ് **സ്പോറോട്രൈക്കോസിസ്**. റോസാപ്പൂക്കളിലൂടെ ഈ അസുഖം പടരുന്നതുകൊണ്ട് ഇതിനെ 'റോസ് തോട്ടക്കാരന്റെ അസുഖം എന്നും റോസാമുള്ള് അസുഖം എന്നും വിളിക്കുന്നു.ത്വക്കിനെയാണ് പ്രധാനമായും ബാധിക്കുന്നതെങ്കിലും അപൂർവ്വമായി ശ്വാസകോശം, സന്ധികൾ, എല്ലുകൾ എന്നിവയെയും സ്പോറോട്രൈക്കോസിസ് ബാധിക്കാറുണ്ട്.
സ്പോറോത്രിക്സ് ഷെങ്കി പുല്ലിലും, വൈക്കോലിലും, ചെടികളിലുമൊക്കെയാണ് കാണപ്പെടുന്നതെന്നതുകൊണ്ട് ഈ രോഗം കൃഷിക്കാരിലാണ് കൂടുതലായും കാണാറ്.

## തരങ്ങൾ
***ത്വക്ക് സ്പോറോട്രൈക്കോസിസ് :** ലിംഫ് ഗ്രന്ധികൾക്ക് ചുറ്റുമായി വേദനയില്ലാത്ത, പിങ്ക് നിറത്തിലുള്ള കുരുകൾ ഉണ്ടാവുന്നതാണ് പ്രധാനലക്ഷണം. ഏറ്റവും സാധാരണയായി കാണപ്പെടുന്ന സ്പോറോട്രൈക്കോസിസും ഇതാണ്. കൈകളിലാണ് മറ്റ് ശരീരഭാഗങ്ങളെക്കാൽ കൂടുതൽ ഈ അസുഖം കാണാറുള്ളത്.
***ശ്വാസകോശ സ്പോറോട്രൈക്കോസിസ്** : സ്പോറോത്രിക്സ് ഷെങ്കിയുടെ സ്പോറുകൾ ശ്വസിക്കുമ്പോൾ പിടിപെടുന്ന അപൂർവ്വമായ അസുഖമാണ് ശ്വാസകോശ സ്പോറോട്രൈക്കോസിസ്. ശ്വാസകോശങ്ങൾക്കിടയിലെ ഹൈലാർ ലസീകാ ഗ്രന്ഥികൾ വീർത്ത് വലുതാകുന്നത് ഇതിനെ പ്രധാന ലക്ഷണമാണ്.
***വ്യാപിച്ച സ്പോറോട്രൈക്കോസിസ്** : സ്പോറോട്രൈക്കോസിസ് ത്വക്കിൽ നിന്നും, ശ്വാസകോശത്തിൽ നിന്നും മറ്റുള്ള ശരീരഭാഗങ്ങളീലേക്ക് (തലച്ചോറ്, എല്ല്, മജ്ജ മുതലായവ) പടർന്നു പിടിക്കുന്നതിനെ വ്യാപിച്ച സ്പോറോട്രൈക്കോസിസ് എന്ന് വിളിക്കുന്നു. ഇതിനെ ഭാഗമായി വിശപ്പില്ലായ്മ, ഭാരം കുറയുക, എല്ലുകളിൽ പോടുണ്ടാവുക എന്നീ രോഗലക്ഷണങ്ങളും ഉണ്ടാവാം. വളരെ അപൂർവ്വമായി മാത്രമേ സ്പോറോട്രൈക്കോസിസ് ഈ രീതിയിൽ വ്യാപിക്കാറുള്ളൂ.

## സ്പോറോട്രൈക്കോസിസ് മൃഗങ്ങളിൽ
വളർത്തുമൃഗങ്ങളായ പൂച്ചകളിലും കുതിരകളിലും സ്പോറോട്രൈക്കോസിസ് കാണപ്പെടുന്നുണ്ട്. മനുഷ്യരിൽ നിന്നും വ്യത്യസ്തമായി വലിയ, ചുവപ്പ് നിറമുള്ള പാടുകളാണ് പൂച്ചകളിൽ കാണപ്പെട്ടു വരുന്നത്. രോഗം ബാധിച്ച ജീവികളെ കൃത്യമായ മുൻ കരുതലുകളില്ലാതെ പരിചരിക്കുന്നതിലൂടെ പരിചാരകർക്കും അസുഖം പിടിപെടാൻ സാധ്യതയുണ്ട്.

## രോഗനിർണ്ണയം
സ്പോറോത്രിക്സ് ഷെങ്കിക്കെതിരായ ആന്റീബോഡികൾ വേർതിരിക്കാനായാൽ രോഗം ഉറപ്പാക്കാവുന്നതാണ്. എന്നാൽ ഈ പരീക്ഷണത്തിന് സൂക്ഷ്മത കുറവായതുകൊണ്ട് രോഗനിർണ്ണയം എളുപ്പമല്ല.  രോഗകാരിയായ ഫംഗസിനെ കഫം, സൈനോവിയൽ ദ്രാവകം, സെറിബ്രൊസ്പൈനൽ ദ്രാവകം എന്നിവയിൽ നിന്നും വേർതിരിച്ച് കൾച്ചർ ചെയ്യാൻ സാധിക്കും. ആധുനിക ലാബുകളിൽ രോഗനിർണ്ണയത്തിനു വേണ്ടി കൾച്ചർ ടെസ്റ്റിനെയാണ് ആശ്രയിക്കുന്നത്.

## ചികിത്സ
ഇട്രാകൊണസോൾ, ആംഫോടെറിസിൻ ബി എന്നീ മുകുളനാശിനികളായ മരുന്നുകൾ ഫലം ചെയ്യും. രോഗത്തിന്റെ ഭാഗമായി ശ്വാസകോശത്തിൽ ദ്വാരം വീണിട്ടുണ്ടെങ്കിൽ, അഥവാ എല്ലുകളിലേക്ക് രോഗം ബാധിച്ചിട്ടുണ്ടെങ്കിൽ ശസ്ത്രക്രിയ അനിവാര്യമായേക്കാം.
## അവലംബം

വർഗ്ഗം:ഫംഗസ് രോഗങ്ങൾ
വർഗ്ഗം:ത്വക്ക് രോഗങ്ങൾ
കേന്ദ്രം (ഗ്രൂപ്പ് സിദ്ധാന്തം)

ഒരു ഗ്രൂപ്പിന്റെ എല്ലാ അംഗങ്ങളുമായും ക്രമനിയമമനുസരിക്കുന്ന അംഗങ്ങളുടെ ഗണത്തെയാണ് ആ ഗ്രൂപ്പിന്റെ **കേന്ദ്രം**  എന്ന് വിളിക്കുന്നത്. G എന്ന ഗ്രൂപ്പിന്റെ കേന്ദ്രത്തെ **Z(G)** എന്ന ചിഹ്നം കൊണ്ട് സൂചിപ്പിക്കുന്നു. അതായത്,

:Z(G) = \{z \in G \mid \forall g\in G, zg = gz \}.

ഒരു ഗ്രൂപ്പിന്റെ കെയ്ലി പട്ടികയിൽ ഏതൊക്കെ അംഗങ്ങളുടെ വരികളും നിരകളുമാണോ ഒരുപോലെ വരുന്നത്, ആ അംഗങ്ങളാണ് ഗ്രൂപ്പ് കേന്ദ്രത്തിലെയും അംഗങ്ങൾ. ഗ്രൂപ്പിന്റെ തൽസമകം എല്ലായ്പ്പോഴും ഗ്രൂപ്പ് കേന്ദ്രത്തിലെ അംഗമായിരിക്കും. ഗ്രൂപ്പ് കേന്ദ്രം മാതൃഗ്രൂപ്പിന്റെ ഒരു ഉപഗ്രൂപ്പാണ്.

## സവിശേഷതകൾ
* കേന്ദ്രം മാതൃഗ്രൂപ്പിന്റെ ക്രമ, അഭിലംബ ഉപഗ്രൂപ്പായിരിക്കും. G / Z(G) എന്ന ഘടകഗ്രൂപ്പ് G യുടെ അന്തസ്വരൂപതകളുടെ ഗ്രൂപ്പിന് സമരൂപമാണ്.
* ഒരു ഗ്രൂപ്പ് ക്രമഗ്രൂപ്പാകുന്നത് അതിന്റെ കേന്ദ്രത്തിന് തുല്യമാകുമ്പോഴാണ്
* ക്രമമല്ലാത്ത ഒരു ലളിതഗ്രൂപ്പിന്റെ കേന്ദ്രം തുച്ഛ ഉപഗ്രൂപ്പാണ്

## ഉദാഹരണം
[250px|ലഘുചിത്രം|വലത്ത്‌|[ഡൈഹെഡ്രൽ ഗ്രൂപ്പ്|D<sub>4</sub> നെ S<sub>4</sub> ന്റെ ഉപഗ്രൂപ്പായി കണക്കാക്കിക്കൊണ്ടുള്ള കെയ്ലി പട്ടിക]]

ഡൈഹെഡ്രൽ ഗ്രൂപ്പായ Dn ന്റെ കാര്യമെടുക്കുക. n ഒരു ഒറ്റസംഖ്യയാകുമ്പോൾ ഈ ഗ്രൂപ്പിന്റെ കേന്ദ്രം തുച്ഛ ഉപഗ്രൂപ്പാണ്. എന്നാൽ n ഇരട്ടസംഖ്യയാകുമ്പോൾ തൽസമകത്തിനു പുറമെ 180 ഡിഗ്രി പരിക്രമണത്തെ കുറിക്കുന്ന അംഗവും കേന്ദ്രത്തിന്റെ ഭാഗമായി വരും. ഉദാഹരണമായി, ചിത്രത്തിലെ D4 ന്റെ കെയ്ലി പട്ടിക നോക്കുക. സമമിതീയഗ്രൂപ്പായ S4 ന്റെ ഏഴാം അംഗമാണ് ഉപഗ്രൂപ്പായ D4 ൽ 180 ഡിഗ്രി പരിക്രമണത്തെ കുറിക്കുന്നത്. കൊടുത്തിരിക്കുന്ന കെയ്ലി പട്ടികയിൽ ഈ അംഗം നാലാമതായി വരുന്നു. കെയ്ലി പട്ടികയുടെ നാലാം വരിയും നാലാം നിരയും (transposition ചെയ്തതിനു ശേഷം) തുല്യമാണെന്ന് കാണാൻ സാധിക്കും : അതായത്, ഈ അംഗം ഗ്രൂപ്പിന്റെ കേന്ദ്രത്തിൽ ഉൾപ്പെടുന്നു. കെയ്ലി പട്ടികയിലെ ആദ്യ അംഗമായ തൽസമകത്തിനും വരിയും നിരയും തുല്യമാണെന്നു കാണാം

## അവലംബം
* http://mathworld.wolfram.com/GroupCenter.html

വർഗ്ഗം:ഗ്രൂപ്പ് സിദ്ധാന്തം
സൈസൽ

thumb|200px|right|സൈസൽച്ചെടി
ചരടുകളും, കയറും, ഏറുതലങ്ങളും(dartboards) മറ്റും നിർമ്മിക്കാനുതകുന്ന ഉറപ്പുള്ള നാരിനായി കൃഷി ചെയ്യപ്പെടുന്ന അഗാവെ വർഗ്ഗത്തിൽ പെട്ട ഒരുജാതി സസ്യമാണ് **സൈസൽ** അല്ലെങ്കിൽ "അഗാവെ സൈസലാനാ".  സൈസൽ എന്ന പേര് സന്ദർഭമനുസരിച്ച് സസ്യത്തേയോ അതിൽ നിന്നു ലഭിക്കുന്ന നാരിനെയോ സൂചിപ്പിക്കുന്നതാകാം.  നൂറ്റാണ്ടുകളോളം നാരിന്റെ മുഖ്യസ്രോതസ്സ് ചണം ആയിരുന്നതിനാൽ, ചിലപ്പോഴൊക്കെ കൃത്യതയില്ലാതെ ഇതിനെ സൈസച്ചണം (Sisal hemp) എന്നും വിളിക്കാറുണ്ട്.

ഈ ചെടി ഏതുനാട്ടിൽ ഉത്ഭവിച്ചതാണെന്ന കാര്യത്തിൽ അവ്യക്തതയുണ്ട്; മെക്സിക്കോയിലെ ഉക്കാട്ടാൻ ആണ് ഇതിന്റെ ജന്മസ്ഥാനം എന്ന ധാരണ വ്യാപകമായി നിലവിലുണ്ടെങ്കിലും അവിടെ നിന്ന് അതിനുള്ള തെളിവൊന്നും കിട്ടിയിട്ടില്ല. മെക്സിക്കൊയിലെ തന്നെ ചിയാപ്പാസ് പ്രദേശത്തുനിന്നാണ് ഇതു വന്നതെന്നും പറയപ്പെടുന്നു. പത്തൊൻപതാം നൂറ്റാണ്ടിൽ സൈസൽ കൃഷി ഫ്ലോറിഡ, കരീബിയൻ നാടുകൾ, ബ്രസീൽ, ആഫ്രിക്കയിലെ താൻസാനിയ, കെനിയ എന്നിവിടങ്ങളിലും ചില ഏഷ്യൻ രാജ്യങ്ങളിലും പ്രചരിച്ചു. വ്യാവസായികാടിസ്ഥാനത്തിലുള്ള ഇതിന്റെ കൃഷി ബ്രസീലിൽ തുടങ്ങിയത് 1930-കളിൽ ആയിരുന്നു. 1948-ൽ ബ്രസീലിൽ നിന്ന് ആദ്യമായി ഇതു കയറ്റുമതി ചെയ്യപ്പെട്ടു.  ആ രാജ്യത്ത് ഇതിന്റെ ഉല്പാദനം പെരുകി ആദ്യത്തെ നെയ്ത്തുശാലയുടെ സ്ഥാപനത്തിനു വഴിതെളിച്ചത് 1960-കളിൽ ആയിരുന്നു. ഇപ്പോൾ ലോകത്തിൽ ഇതിന്റെ ഏറ്റവുമധികം ഉല്പാദനം നടക്കുന്നത് ബ്രസീലിൽ ആണ്.  സൈസൽ കൃഷിയുടെ പരിസ്ഥിതിപ്രത്യാഘാതങ്ങളിൽ നന്മയും തിന്മയുമുണ്ട്. 

പരമ്പരാഗതമായി നൂൽ, കയർ ഉല്പാദനത്തിൽ ഉപയോഗിക്കപ്പെട്ടിരുന്ന ഇതിന്റെ നാര് കടലാസ്, തുണി, പരവതാനികൾ എന്നിവയുടെ നിർമ്മാണത്തിലും പ്രയോജനപ്പെടുത്താം.

## അവലംബം


വർഗ്ഗം:സസ്യങ്ങൾ
നാഷ്ണൽ ബാങ്ക് ഫോർ അഗ്രികൾച്ചർ ആന്റ് റൂറൽ ഡവലപ്മെന്റ്

ഭാരതത്തിലെ ഒരു ഉന്നത വികസന ബാങ്ക് ആണ് **നാഷ്ണൽ ബാങ്ക് ഫോർ അഗ്രികൾച്ചർ ആന്റ് റൂറൽ ഡവലപ്മെന്റ്**.**നബാർഡ്** എന്ന് പൊതുവെ അറിയപ്പെടുന്നു.  പൊതുമേഖലാ സ്ഥാപനമായ നബാർഡ് മുംബൈ ആസ്ഥാനമാക്കി പ്രവർത്തിക്കുന്നു. കാർഷിക മേഖലാ വികസനം, ചെറുകിട-കുടിൽ വ്യവസായങ്ങളുടെ വികസനം, കൈത്തൊഴിൽ വികസനം, ഗ്രാമപ്രദേശങ്ങളിലെ സാമ്പത്തിക നിലയെ താങ്ങി നിർത്തൽ, ഗ്രാമപ്രദേശങ്ങളിൽ നിലനിൽക്കാവുന്ന സമഗ്ര വികസനപദ്ധതികൾ നടപ്പാക്കുക എന്നിവയാണ് നബാർഡിന്റെ ഉദ്ദേശലക്ഷ്യങ്ങൾ. 

1982 ജൂലൈ 12നു പാർലമെന്റിന്റെ പ്രത്യേക നിയമം വഴി നബാർഡ് സ്ഥാപിതമായി. ഗ്രാമീണ കാർഷിക,ചെറുകിട വ്യവസായ മേഖലകളിലേക്ക് കൂടുതൽ മൂലധന നിക്ഷേപം കൊണ്ടുവന്ന് ഗ്രാമീണ പ്രദേശങ്ങളെ ശാക്തീകരിക്കുക എന്നതായിരുന്നു നബാർഡിന്റെ സ്ഥാപന ലക്ഷ്യം. ഭാരതീയ റിസർവ് ബാങ്ക് അതിന്റെ കയ്യിലുണ്ടായിരുന്ന നബാർഡിന്റെ ഓഹരികളും ഭാരതീയ ഗവണ്മെന്റിനു കൈമാറിയതിനാൽ നബാർഡിന്റെ 99 ശതമാനം ഓഹരികളും ഇപ്പോൾ ഭാരത സർക്കാരിന്റെ ഉടമസ്ഥതയിലാണ്.

## ചരിത്രം
ശിവരാമൻ കമ്മിറ്റിയുടെ നിർദ്ദേശമനുസരിച്ച് പാർലമെന്റ് 1982 ജൂലൈ 12ന് *നാഷ്ണൽ ബാങ്ക് ഫോർ അഗ്രികൾച്ചർ ആന്റ് റൂറൽ ഡവലപ്മെന്റ് ആക്റ്റ് 1981* പാസ്സാക്കി. അതുപ്രകാരം നബാർഡ് നിലവിൽ വന്നു. അഗ്രിക്കൾച്ചർ ക്രെഡിറ്റ് വിഭാഗം, ഭാരതീയ റിസർവ് ബാങ്കിന്റെ റൂറൽ പ്ലാനിങ്ങ് ആന്റ് ക്രെഡിറ്റ് സെൽ, അഗ്രിക്കൾച്ചർ റീഫിനാൻസ് ആന്റ് ഡെവലപ്മെന്റ് കോർപ്പറേഷൻ എന്നിവ ഇതുമൂലം നിർത്തലാക്കി അവയുടെ കടമകളും അധികാരങ്ങളും നബാർഡിനു നൽകി. ഗ്രാമീണ പ്രദേശങ്ങളിൽ സാമ്പത്തിക ക്രയവിക്രയത്തിന് ഏറ്റവും മുന്നിൽ നിൽക്കുന്ന സ്ഥാപനങ്ങളിൽ ഒന്നാണ് നബാർഡ്.
## കടമകളും അധികാരങ്ങളും
ഭാരതത്തിലെ ചെറുകിട,കുടിൽ,ഗ്രാമീണ വ്യവസായങ്ങളുടെയും കാർഷിക മേഖലയുടെയും ഉന്നമനത്തിനു വേണ്ടി പ്രവർത്തിക്കുന്ന പരമോന്നത സ്ഥാപനമാണ് നബാർഡ്. നബാർഡിന്റെ കടമകൾ താഴെ പറയുന്നവയാണ്.
* ഗ്രാമപ്രദേശങ്ങളിലെ വിവിധ വികസനപ്രവൃത്തികൾക്ക് സാമ്പത്തിക സഹായം നൽകുക.
* ഗ്രാമപ്രദേശങ്ങളിലെ സാമ്പത്തിക ക്രയവിക്രയ സ്ഥാപനങ്ങളെ ഒത്തിണക്കി പ്രവർത്തിപ്പിക്കുക.
* ഭാരത സർക്കാർ, സംസ്ഥാന സർക്കാരുകൾ, ഭാരതീയ റിസർവ് ബാങ്ക്, മറ്റുള്ള ദേശീയ സ്ഥാപനങ്ങൾ എന്നിവയോടൊക്കെ നയതന്ത്ര ബന്ധം പുലർത്തുകയും നയരൂപീകരണത്തിൽ പങ്കാളിയാവുകയും ചെയ്യുക.
* നബാർഡിന്റെ കീഴിൽ നടക്കുന്ന പ്രവർത്തനങ്ങളെ വീക്ഷിക്കുകയും വിലയിരുത്തുകയും ചെയ്യുക.
* ഗ്രാമപ്രദേശങ്ങളിൽ മൂലധനം മുടക്കുന്ന സാമ്പത്തിക സ്ഥാപനങ്ങൾക്ക് സാമ്പത്തിക സഹായം നൽകുക.
* ഗ്രാമീണ സമ്പദ്ഘടനയെ സഹായിക്കുന്ന സ്ഥാപനങ്ങളെ വളർത്തുക.
* ഗ്രാമീണ സമ്പദ്ഘടനയെ സ്വാധീനിക്കുന്ന സ്ഥാപനങ്ങളെ നിയന്ത്രിക്കുക.
* ഇത്തരം സ്ഥാപനങ്ങളിലെ ജീവനക്കാർക്ക് ആവശ്യമായ പരിശീലനം നൽകുക.
## അവലംബം
 

 
വർഗ്ഗം:മുംബൈ ആസ്ഥാനമായ കമ്പനികൾ
വർഗ്ഗം:ഇന്ത്യയിലെ പൊതുമേഖലാ ബാങ്കുകൾ
വർഗ്ഗം:ബാങ്കുകൾ
ബാലി കടുവ

ഇന്തോനേഷ്യൻ ദ്വീപായ ബാലിയിൽ മാത്രം കണ്ടിരുന്ന ഒരിനം കടുവയാണ് **ബാലി കടുവ** .  ഇവയ്ക് ഇന്ന് വംശനാശം സംഭവിച്ചു കഴിഞ്ഞു,  1937 സെപ്റ്റംബർ 27-നാണ് ഈ ഇനത്തിൽ പെട്ട അവസാന പെൺകടുവ വെസ്റ്റ് ബാലിയിൽ വെടിയേറ്റു കൊല്ലപ്പെട്ടത്. ആവാസവ്യവസ്ഥയുടെ നാശവും വേട്ടയും ആണ് ഇവിടെ നാശത്തിനു വഴി തെളിച്ചത്.

## ശരീരഘടന
ഒൻപതു ഇനം കടുവകളിൽ ഏറ്റവും ചെറുതായിരുന്നു ബാലി കടുവ. ആൺ കടുവയ്ക്കു ഏകദേശം 90–100 കിലോഗ്രാം ആയിരുന്നു തുക്കം,  പെൺ കടുവക്ക് ആകട്ടെ  65–80 കിലോയും . ആൺ കടുവയ്ക്കു വാൽ അടക്കം ഏകദേശം  220 സെ മീ  ആയിരുന്നു നീളം, പെൺ കടുവക്ക് ആകട്ടെ 195–200 സെ മീ  .

## പ്രത്യുത്പാദനം
ബാലി കടുവകളുടെ ഗർഭ കാലം 14 - 15 ആഴ്ച ആണ്. ഒരു പ്രസവത്തിൽ രണ്ടോ മുന്നോ കുട്ടികൾ മാത്രമേ ഉണ്ടാകുകയുള്ളൂ . ജനന സമയം ഇവയുടെ ഏകദേശ ഭാരം 1.5 കിലോ മാത്രം ആയിരുന്നു.

## അവലംബം

## പുറത്തേക്കുള്ള കണ്ണികൾ

* The Bali Tiger 
* The Sixth Extinction - Species Info - ബാലി കടുവ 
* Save The Tiger Fund - Death of the Bali Tiger 
* IUCN Red List of Threatened Species: Panthera tigris ssp. balica

വർഗ്ഗം:വംശനാശം സംഭവിച്ച ജീവികൾ
വർഗ്ഗം:കടുവകൾ
വർഗ്ഗം:ഇന്തോനേഷ്യയിലെ സസ്തനികൾ
മലയിലഞ്ഞി

പശ്ചിമഘട്ടത്തിൽ അങ്ങോളമിങ്ങോളം കാണപ്പെടുന്ന ഒരിനം ചെറുമരമാണ് **മലയിലഞ്ഞി** . ഈ മരം എട്ടുമീറ്റർ വരെ ഉയരം വയ്ക്കുന്നു. ഇലഞ്ഞിയുടെ പൂക്കളോടു സാമ്യമുള്ള വെളുത്ത പൂക്കളാണ് ഇതിലുണ്ടാകുന്നത. നിറയെ കറുത്ത ചെറിയ കായ്കൾ ഉണ്ടാവുന്നു. ഒറ്റവരയൻ സാർജന്റിന്റെ ഭക്ഷണസസ്യങ്ങളിലൊന്ന് മലയിലഞ്ഞിയാണ്. 

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* http://www.biotik.org/india/species/c/chiomala/chiomala_en.html 

വർഗ്ഗം:വൃക്ഷങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
കാലിഡോസ്കോപ്പ്

ലഘുചിത്രം|ഇടത്ത്|കളിക്കോപ്പായി ഉപയോഗിക്കുന്ന കാലിഡോസ്കോപ്**കാലിഡോസ്കോപ്** എന്നത് കണ്ണാടി കൊണ്ട് നിർമിതമായ ഒരു ഉപകരണമാണ്. ചെറിയ വർണമുത്തുകളും മറ്റും ഇതിന്റെ നിർമ്മാണത്തിനായി ഉപയോഗിക്കാറുണ്ട്. **കാലിഡോസ്കോപ്** ആദ്യമായി നിർമിച്ചത് സ്കോട്ടിഷ് ഗവേഷകനായിരുന്ന സർ ഡേവിഡ് ബ്രെവ്സ്റ്റെറാണ്. *ഭംഗിയുള്ള രൂപങ്ങൾ ശ്രദ്ധിക്കുന്നവൻ* എന്നർത്ഥമുള്ള *കാലോസ്*, *എയ്ഡോസ്*, *സ്കോപ്പിയോ* എന്നീ മൂന്ന് ഗ്രീക്ക് വാക്കുകളിൽ നിന്നാണ് **കാലിഡോസ്കോപ്** എന്ന വാക്കിന്റെ ഉത്ഭവം. 

## നിർമ്മാണം

സാധാരണയായി ചതുരാകൃതിയിൽ നീളമുള്ള മൂന്ന് കണ്ണാടികൾ  60° ആംഗിളിൽ ചേർത്തുവെച്ച് ത്രികോണാകൃതിയിലാണ് *കാലിഡോസ്കോപ്* നിർമ്മിക്കുന്നത്. ഇത് കാലിഡോസ്കോപ്പിന്റെ ഉള്ളിൽ നിറച്ചിരിക്കുന്ന വർണവസ്തുക്കളുടെ ധാരാളം പ്രതിബിംബങ്ങൾ സൃഷ്ടിക്കുന്നു.

## ശാസ്ത്രീയമായി
മൾട്ടിപ്പിൾ റിഫ്ലക്ഷൻ എന്ന ശാസ്ത്ര തത്ത്വത്തിന്റെ അടിസ്ഥാനത്തിലാണ് *കാലിഡോസ്കോപ്* പ്രവർത്തിക്കുന്നത്.

## അവലംബം

വർഗ്ഗം:പ്രകാശിക ഉപകരണങ്ങൾ
കരിവെട്ടി

പശ്ചിമഘട്ടത്തിൽ എല്ലായിടത്തും കാണുന്ന, **ഇടല, എടല, പാലരണ, മണിത്താളി, വയല** എന്നെല്ലാം അറിയപ്പെടുന്ന വൃക്ഷമാണ് **കരിവെട്ടി** . ഒലിയേസീ കുടുംബത്തിലെ അംഗമായ 10 മീറ്ററോളം ഉയരത്തിൽ വളരുന്ന ഈ മരം ഒറ്റവരയൻ സാർജന്റിന്റെ ഭക്ഷണസസ്യങ്ങളിലൊന്നാണ്.

വീതികുറഞ്ഞ് നീളമുള്ള ലഘുപത്രങ്ങൾ അഭിന്യാസമായി (opposite phyllotaxis) വിന്യസിച്ചിരിക്കുന്നു. പൂക്കൾക്ക് മഞ്ഞകലർന്ന വെള്ളനിറമാണ്. ആൺമരങ്ങളിൽ ആൺപൂക്കളുടെ കൂടെ ദ്വിലിംഗപുഷ്പങ്ങളും കാണാം. പെൺമരങ്ങളിലും പെൺപൂക്കളുടെ കൂടെ ദ്വിലിംഗപുഷ്പങ്ങൾ വിരിയുന്നു. നീലനിറത്തിൽ ദീർഘഗോളാകൃതിയിലുള്ള ഡ്രൂപ്പുകൾ(drupe) ആണ് കായകൾ.

## ചിത്രശാല

പ്രമാണം:Olea dioica Roxb. (6928498059).jpg|കരിവെട്ടി-ഇലകൾ
പ്രമാണം:Olea dioica Roxb. (3206495039).jpg|പൂവ്
പ്രമാണം:കരിവെട്ടി-കായ Olea dioica.jpg|കായ-നീലിയാർ കോട്ടത്ത് നിന്നും


## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:വൃക്ഷങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:ഒലിയേസീ
വർഗ്ഗം:ലാമിയേൽസ്
വർഗ്ഗം:സപുഷ്പികൾ
വർഗ്ഗം:ഒലിയ
വർഗ്ഗം:കേരളത്തിലെ സസ്യജാലം
മണ്ണെണ്ണ

എളുപ്പത്തിൽ തീ പിടിക്കുന്ന ഒരു ഹൈഡ്രോകാർബൺ ദ്രാവകമാണ് **മണ്ണെണ്ണ**. ഗ്രീക്കിലെ കെറോസ്(keros) എന്ന വാക്കിൽ നിന്നാണ് ആംഗലേയ നാമമായ കെറോസീൻ എന്ന പേരു മണ്ണെണ്ണക്ക് ലഭിച്ചത്. മണ്ണിൽനിന്നും കുഴിച്ചെടുക്കുന്നതിനാൽ മലയാളത്തിൽ മണ്ണെണ്ണ എന്ന് പേർ വന്നു. ഏഷ്യയിലും ആഫ്രിക്കയിലും മറ്റും വൈദ്യുതി ലഭ്യമല്ലാത്ത ഗ്രാമീണ മേഖലകളിൽ വിളക്കു കത്തിക്കുന്നതിനായി മണ്ണെണ്ണ ധാരാളമായി ഉപയോഗിക്കുന്നു. പ്രാദേശികമായി ചിമ്മിണിവിളക്കുകളിൽ ഉപയോഗിക്കുന്നതിനാൽ  ചിമ്മിണിഎണ്ണ എന്നും അറിയപ്പെടുന്നു. കേരളത്തിൽ റേഷനിങ്ങ് സമ്പ്രദായം നിലവിൽ വന്നതിനു ശേഷം  പൊതുജനങ്ങൽക്ക് റേഷൻ കടകൾ വഴിയാണ് ഇത് വിതരണം ചെയ്തിരുന്നത്. റേഷൻ കടകളിൽ നിന്നും ഇത് കരിഞ്ചന്തവഴി വില്പനനടത്തുന്നത് തടയാനായി എൺപതുകളിൽ നീല നിറത്തിൽ റേഷൻ കടകളിലൂടെയും നിറമില്ലാതെ പൊതുമാർക്കറ്റിലൂടെയും വിതരണം തുടങ്ങി.

വർഗ്ഗം:എണ്ണകൾ
വർഗ്ഗം:ശീതീകാരികൾ
വർഗ്ഗം:അമേരിക്കൻ കണ്ടുപിടിത്തങ്ങൾ
ക്രോമോബ്ലാസ്റ്റോമൈക്കോസിസ്

ക്രോമോബ്ലാസ്റ്റോമൈക്കോസിസ് (ക്രോമോമൈക്കോസിസ്/ഫോൺസിയയുടെ അസുഖം/പെഡ്രൊസയുടെ അസുഖം/ഫേയോസ്പോറോട്രൈക്കോസിസ്/വെരൂക്കസ് ഡെർമറ്റൈറ്റിസ്) എന്നത് ദീർഘകാല ഫംഗൽ അണുബാധയാണ്. ചർമ്മത്തിനു കീഴെ ഉള്ള കലകളെ ബാധിക്കുന്ന ഈ അസുഖം മുള്ള്, കല്ല് എന്നിവ തറയ്ക്കുമ്പോൾ ത്വക്കിനുള്ളിലൂടെ അകത്തെത്തുകയും ത്വക്കിനു താഴെയുള്ള കലകളെ ബാധിക്കുകയും ചെയ്യുന്നു.

ഉഷ്ണമേഖലയിലാണ് ഈ രോഗം കൂടുതലായും കണ്ടുവരുന്നത്. വളരെ പതുക്കെ പുരോഗമിക്കുന്ന അസുഖമാണിത്. എന്നാൽ ഇത് വളരെ അപൂർവ്വമായി മാത്രമേ മരണത്തിനു കാരണമാകാറുള്ളൂ.
*ഫോൺസേസിയ പെഡ്രോസൈ*, *ഫിയലോഫോറ വെറുക്കോസ*,' *ക്ലാഡൊസ്പോറിയം കാരിയോണി*, *ഫോൺസേഷൈയ കോമ്പാക്ട* എന്നീ ഫംഗസുകളാണ് രോഗകാരികൾ. ഫംഗസ് ശരീരത്തിൽ പ്രവേശിച്ച് വർഷങ്ങൾക്ക് ശേഷമാണ് രോഗലക്ഷണങ്ങൾ കണ്ടുവരുന്നത്. മുപ്പതിനും അൻപതിനും ഇടയ്ക്ക് പ്രായമുള്ള പുരുഷന്മാരിലാണ് ക്രോമോബ്ലാസ്റ്റോമൈക്കോസിസ് കൂടുതലായും കണ്ടുവരുന്നത്. മഡഗാസ്കർ, ജപ്പാൻ എന്നീ രാജ്യങ്ങളിൽ കൂടുതലായും ഈ രോഗം കാണപ്പെട്ടുവരുന്നു.

## ലക്ഷണങ്ങൾ
രോഗകാരണമായ മുറിവ് രോഗി ചിലപ്പോൾ മറന്നിരിക്കാം. അസുഖം മുള്ള് തറച്ച ഭാഗത്ത് വർഷങ്ങളോളം നിലനിൽക്കുകയും, വളരെ പതുക്കെ രോഗലക്ഷണങ്ങൾ ഉണ്ടാക്കുകയും ചെയ്യുന്നു. ആദ്യം ഉണ്ടാകുന്നത് ഒരു ചെറിയ വേദന ഇല്ലാത്ത പാപ്യൂൾ ആണ്. ഈ ഘട്ടത്തിൽ രോഗികൾ സാധാരണയായി ചികിത്സ തേടാറില്ല. പിന്നീട് രോഗം പുരോഗമിക്കുകയും സമീപകലകളെ ബാധിക്കുകയും, ശരീരത്തിന്റെ മറ്റ് ഭാഗങ്ങളിലേക്ക് വ്യാപിക്കുകയും ചെയ്യുന്നു. അനുബന്ധമായി ബാക്ടീരിയൽ അണുബാധയും ഉണ്ടാവാം. ചിലപ്പോൾ ലസികാ ഗ്രന്ഥികളിൽ തടസ്സം സൃഷ്ടിച്ച് കാലുകളിലും കൈകളിലും മന്തുപോലുള്ള വീക്കം ഉണ്ടാവാം. പാപ്യൂളുകൾ ധാരാളമായി ഉണ്ടായി കൈകാലുകളിലേക്കുള്ള രക്തയോട്ടം തടസ്സപ്പെടാനും സാധ്യതയുണ്ട്.
## രോഗനിർണ്ണയം
പാപ്യൂളിൽ നിന്നും ലഭിച്ച കലകൾ പൊട്ടാസിയം ഹൈഡ്രോക്സൈഡ് ലായനി ചേർത്ത് സൂക്ഷ്മദർശനിയിലൂടെ നോക്കിയാൽ രോഗകാരണം ഫംഗസാണെന്ന് നിർണ്ണയിക്കാനാകും. സൂക്ഷ്മദർശനിയിലൂടെ മെഡ്ലാർ വസ്തുക്കളോ, സ്ക്ലീറോട്ടിക് വസ്തുക്കളോ കണ്ടാൽ ക്രോമോബ്ലാസ്റ്റോമൈക്കോസിസ് ആണെന്ന് ഏറെക്കുറേ ഉറപ്പിക്കാനാവും.

## ചികിത്സ
ഇട്രാകൊണസോൾ, ഫ്ലൂസൈറ്റോസിൻ എന്നീ കുമിൾനാശിനികളായ മരുന്നുകളാണ് ചികിത്സയ്ക്കായി ഉപയോഗിച്ചുവരുന്നത്. എന്നാൽ മരുന്ന് അത്ര ഫലം ചെയ്യാറില്ല. ദ്രവ്യ നൈട്രജൻ ഉപയോഗിച്ചുള്ള ക്രയോതെറപ്പി ഫലം ചെയ്യും. ടെർബിനാഫിൻ എന്ന മരുന്നും ചികിത്സയ്ക്കായി ഉപയോഗിക്കാം.

## അവലംബം

വർഗ്ഗം:ഫംഗസ് രോഗങ്ങൾ
വർഗ്ഗം:ത്വക്ക് രോഗങ്ങൾ
കഴഞ്ചി

ഔഷധഗുണങ്ങളുള്ളതും കൂർത്ത മുള്ളുകളുള്ളതുമായ ഒരു വള്ളിച്ചെടിയാണ് **കഴഞ്ചി**. . പര്യായം ( , ഇംഗ്ലീഷ്- ബോൻഡൂക് മരം.വളരെ കാലം കടൽവെള്ളത്തിൽ കിടന്നാൽപ്പോലും നശിക്കാത്ത ഇതിന്റെ മനോഹരമായ വിത്ത്‌ മിക്കതിനും ഒരേ വലിപ്പമായിരിക്കും. കേരളത്തിലെ പഴയകാല അളവ്‌ ആയ കഴഞ്ച്‌ ഈ കുരുവിന്റെ ഭാരമായിരുന്നു.

## പേരിനു പിന്നിൽ
വിത്തുകൾക്ക് ഒരേ വലിപ്പവും ഭാരവുമായിരുന്നതിനാൽ ദക്ഷിണേന്ത്യയിൽ അളവിനായി ഇവ ഉപയോഗിച്ചിരുന്നു.

### മറ്റു ഭാഷകളിൽ
*ഹിന്ദി - കരജ്ജാ
*ബംഗാളി - നാട്ടാകരാമഞ്ജാ
*മറാഠി - ഗജഗ, സാഗർഗട്ട
* തെലുങ്ക് - ഗചേന
*തമിഴ് - കഴഞ്ചി, കഴർച്ചി
*ഇംഗ്ലീഷ്- ബോൻഡൂക് മരം
## വിതരണം
ചൂടുള്ള രാജ്യങ്ങളിലെ കാടുകളിലും സമതലമായ നാട്ടിൻപ്രദേശങ്ങളിലും വന്യമായി വളരുന്നു. ഇന്ത്യ, ശ്രീലങ്ക, ബംഗ്ലാദേശ്, മ്യാന്മർ എന്നീ ദേശങ്ങളിൽ പ്രധാനമായും കണ്ടുവരുന്നു. കടലോരങ്ങളിലും ഇവ വളരുന്നു. 750 മീറ്റർ ഉയരം വരെയുള്ള വനപ്രദേശങ്ങളിലും ഇവ കാണപ്പെടുന്നു. 
## വിവരണം
കുറ്റിച്ചെടിയായോ പടപ്പൻ ആരോഹിയായോ വളരുന്നു. കൂർത്ത് ബലമുള്ള മുള്ളുകൾ ആസകലം കാണപ്പെടുന്നു. ഇവയ്ക്ക് ഇളം മഞ്ഞനിറമാണ്. പുറം തൊലിക്ക് ഇളം തവിട്ടു നിറമുണ്ട്. ഇലകൾ 30 സെ.മീ. അധികം നീളം ഉണ്ടാകാം. ഏകാന്തരമായാണ് ഇലകളുടെ വിന്യാസം. ദ്വിപിച്ഛക സംയുക്തപത്രമാണ്. 6-8 ജോടി പിച്ഛകങ്ങളും ഒരോ പിച്ഛത്തിലും 12-16 ജോടി പത്രകങ്ങളും സമ്മുഖമായി വിടരുന്നു.

പൂങ്കുല അഗ്രസ്ഥാനത്തായും കക്ഷത്തിലും ഉണ്ടാകാം. പൂക്കൾക്ക് മഞ്ഞനിറമാണ്. 5 ഇതളുകൾ സംയുക്തമാണ്. കേസരങ്ങൾ 10 എണ്ണം. ഫലങ്ങൾ 2 വേർതിരിവുള്ള കായ് രൂപം. ഫലകവചത്തിന്റെ പുറം രോമം നിറഞ്ഞതാണ്. മുള്ളുകളുമുണ്ടാകാം. ഒരു ഫലത്തിൽ 1-3 ഉരുണ്ട ചാര നിറമുള്ള വിത്തുകൾ കാണും. ജൂലൈ-സെപ്തംബർ മാസത്തിൽ പൂക്കുന്ന കഴഞ്ചിമരത്തിന്റെ ഫലങ്ങൾ ജനുവരിക്കുള്ളിൽ പാകമാകുന്നു.
## രസാദി ഗുണങ്ങൾ
രസം			:കടു, തിക്തം

ഗുണം		:ലഘു, രൂക്ഷം, തീക്ഷ്ണം

വീര്യം			:ഉഷ്ണം

വിപാകം		:കടു

## ഔഷധയോഗ്യ ഭാഗം
വേരു്, ഫലം, വിത്ത്, വിത്തിൽ നിന്നെടുക്കുന്ന എണ്ണ, ഇല

## അവലംബം

## പുറത്തേക്കുള്ള കണ്ണികൾ

വർഗ്ഗം:ഔഷധസസ്യങ്ങൾ
വർഗ്ഗം:കളകൾ
വർഗ്ഗം:വള്ളിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
ഢോൽ

ഇരു തലയുള്ള ഡ്രമിന്റെ ഗണത്തിൽ പെടുന്ന വാദ്യോപകരണങ്ങളിലൊന്നാണ് **ഢോൽ** (Devanagari:ढोल, Punjabi: ਢੋਲ, Urdu: ڈھول, 
Assamese: ঢোল). ഇവ മുഖ്യമായും ഇന്ത്യ, പാകിസ്താൻ, ബംഗ്ലാദേശ് തുടങ്ങിയ രജ്യങ്ങളിൽ ആണ് ഉപയോഗിക്കുന്നത്.

വർഗ്ഗം:വാദ്യോപകരണങ്ങൾ
ആന്ധ്ര ബാങ്ക്

ഭാരതത്തിലെ ദേശസാൽകൃത ബാങ്കുകളിൽ ഒന്നാണ് ഹൈദരാബാദ് ആസ്ഥാനമായി പ്രവർത്തിക്കുന്ന **ആന്ധ്ര ബാങ്ക്**() (). 1923 ൽ സ്ഥാപിതമായ ആന്ധ്ര ബാങ്കിന്റെ സ്ഥാപകൻ ഭോജരാജു പട്ടാഭി സീതാരാമയ്യ ആണ്. 31 മാർച്ച് 2012ലെ കണക്കുപ്രകാരം 1729 ശാഖകളും 16849 ജീവനക്കാരുമാണ് ആന്ധ്ര ബാങ്കിനുള്ളത്. ഈ ശാഖകളിൽ 15 എക്സ്റ്റൻഷൻ കൗണ്ടറുകളും വിദേശത്തെ 2 പ്രധിനിധി ഓഫീസുകളും ഉൾപ്പെടുന്നു. 

ബാങ്കിന്റെ 51.55% ഓഹരികളും ഭാരത സർക്കാറിന്റെ ഉടമസ്ഥതയിലാണ്.1100 കോടി രൂപ മുടക്കി ഓഹരി മൂലധനം 58% ആക്കാനാണ് ഗവണ്മെന്റിന്റെ പദ്ധതി. 10% ഓഹരികൾ ലൈഫ് ഇൻഷുറൻസ് കോർപ്പറേഷൻ ഓഫ് ഇന്ത്യയുടെ ഉടമസ്ഥതയിലാണ്.

ആന്ധ്ര ബാങ്കും കോർപറേഷൻ ബാങ്കും യൂണിയൻ ബാങ്കിൽ ലയിപ്പിക്കുമെന്ന് 2019 ആഗസ്ത് 30 ന് കേന്ദ്ര ധനമന്ത്രി അറിയിച്ചു. ലയനം ആന്ധ്ര ബാങ്കിന്റെ ഡയറക്ടർ ബോർഡ് 2019 സെപ്തംബര് 13 ന് അംഗീകരിച്ചു. 2020 മാർച്ച് 4 ന് ഈ ലയനം കേന്ദ്ര മന്ത്രിസഭ അംഗീകരിക്കുകയും ഏപ്രിൽ 1 ന് നടപടികൾ പൂർത്തിയാക്കുകയും ചെയ്തു.

ബി.എ. പ്രഭാകറാണ് ആന്ധ്ര ബാങ്കിന്റെ ഇപ്പോഴത്തെ ചെയർമാൻ.
## അവലംബം


 

വർഗ്ഗം:ഇന്ത്യയിലെ ബാങ്കുകൾ
വർഗ്ഗം:1923-ൽ ഇന്ത്യയിൽ ആരംഭിച്ച സ്ഥാപനങ്ങൾ
ഡാൻസോ

**ഡാൻസോ** അഥവാ **ടാൻസോ** ഒരു കൊറിയൻ പുല്ലാങ്കുഴൽ ആണ് . സാധാരണയായി ഇത് മുള ഉപയോഗിച്ചാണ്‌ ഉണ്ടാക്കാറ് എന്നാൽ ഇപ്പോൾ ഇത് പ്ലാസ്റ്റിക്‌ ഉപയോഗിച്ചും നിർമ്മിക്കുന്നു. ഇത് മുഖ്യമായും കൊറിയൻ നാടോടി സംഗീതത്തിന്റെ അകമ്പടി വാദ്യമാണ്.

വർഗ്ഗം:സുഷിരവാദ്യങ്ങൾ